بە دوای کاندیدەکەتدا بگەڕێ\nرای خۆتمان پێ بڵێ & پشتگیری جوڵانەوەکە بکە\nدەتوانیت دەنگبدەیت بە هاوپەیمانی کوردستان لە\nبە یەکەوە بەهێزترین\nیەکخستنى ریزەکانمان لەهەرێمی کوردستان و ناوچە دابڕێنراوەکان لەپێناو دەنگ و پێگەیەکی بەهێزتر لەبەغدا\nئێستا زیاتر لە هەر کاتێکى تر، کوردستان پێویستیى بە رێکەوتنێکى باشتر هەیە لەگەڵ بەغدا. بۆ ئەو مەبەستەش ریزەکانی خۆمان یەکخستووە تا بە دەنگێکی بەهێزتر و بە قورساییەکی زیاتر لە بەغدا ئامادەبین و پێکەوە کاربکەین بۆ رێککەوتنێکی باشتر لەپێناو ژیانی ئێوە و خێزانەکانتان.\nهاوپەیمانى كوردستان لە بەغدا هەوڵى بێ وچان دەدات بۆ رێكکەوتنێكى باشتر لەپێناو دابینکردنی موچە و شایستە داراییەکان و مافە دەستورییەکانی هەرێمی کوردستان. رێکكەوتنەكەمان لەسەر بودجەی ٢٠٢١ سەرەتایەكى باش بوو، بەڵام ئێمە خوازیارى رێککەوتنێکی گشتگیرتر و درێژخایەنین كە:\nگەرەنتی ناردنی موچە و شایستە داراییەکانی هەرێم بکات بە شێوەیەکی بەردەوام و لە کاتی خۆیدا.\nگەرەنتی دابینکردنی بودجە بکات بۆ ئەوەی بخرێتە خزمەت دابینکردنی خزمەتگوزارییەكانی وەک رێگەوبان و کارەبا و ئاو و پێشخستنی کەرتی پەروەردە.\nببێتە هۆی سەقامگیری سیاسی و ئەمنی بۆ ئەوەی لە دۆخێکی سەقامگیردا بازاڕ ببووژێتەوە و دڵنیایی بداتە کەرتی تایبەت بۆ وەبەرهێنان لە بوارە جیاوازەکانی وەک پیشەسازی، کشتوکاڵ و گەشتوگوزار و بازرگانی و ..\nشاسوار امین جلال سعید\nنەرمین معروف غفور امین\nدانا احمد مصطفی عبدالرحمن\nبریار رشید شریف محمد\nاسو فريدون علي امين\nجرو حمەشریف عبدالله خوامراد\nبەدریە حسین عزیز داود\nغریب احمد مصطفی امین\nسروە محمد رشید میران – زەنگەنە\nکاروان علی یارویس حمد عزیز\nرزگار محمد کەریم معروف\nفيصل كريم خان محمود خليفة برادوستی\nکوردۆ عمر عبدالله صالح ناسراو بە ) کوردەی قایمقام(\nهەرێم کمال خورشید عثمان\nمژدە اسماعیل صالح عزیز\nایمان عبدالرزاق محمد\nصديق عمر رسول معروف الجاف\nصباح حبیب قادر وهاب (شێخ صباح مامۆستایان)\nموید غازی عبید نادر بابان\nکیلان قادر عەلی عمر (زەنگەنا)\nئاشتي مهدي عارف قادر\nمحمد ظافر مجید طیوب العلوی\nایات ادهم حسین محمود\nکریم شکور محمد / ناسراوم بە مەلا کەریم.\nاحلام رمضان فتاح اسماعیل\nرونزى زياد سيدو رشو بک\nمجيد احمد اسماعيل احمد سموقی\nعزيزة عبدالعزيزكامل حفظالله البريفكاني\nعبدالستار عبدالجبار رمضان عطية الجبوري\nمروان خلیل یحیی میرزا الکویانی\nالاء عبدالحمید احمد رضا\nعبدالسلام محمد سلطان عزیز\nمحمد نصرالدين محمد امين شريف\nابوبکر بایز ئالی\nبرزۆ مەجید عەبدوڵڵا\nشوناس حوسین عبدوڵڵا\nسۆزان مەنسور کەرەم\nپەیوەندى بە (هاوپەیمانی کوردستان)ەوە بكەن !\nدەنگى ئێوە گرنگە، راى خۆتانمان پێ بڵێن\nهاوپەیمانى كوردستان دەنگی کۆمەڵانی خەڵکی کوردستان یەك دەخات. تۆ وەک هاوڵاتییەک خاوەنی دەنگ و ئیرادەی خۆتی، هەربۆیە دەنگی تۆ و دید و بۆچوونی تۆ بۆ ئێمە گرنگە. راى خۆت دەرببڕە چوونکە بە دەربڕینی ڕا و بۆچوونەکانت خزمەت بە باشترکردنی ژیانى خۆت و خێزانەكەت دەکەیت\nڕای خۆتمان پێ بڵێ!\nبۆ هەر پێشنیار و سەرنجێک، تکایە لە ڕێی ئەم فۆڕمەی خوارەوە داواکاری یان سەرنجەکەت بنووسە\nئێمە لە سۆشیال میدیا\n204 هەڵگورد ڕاپەڕین\n00964 771 800 4848\nKurdistan Coalition - All rights reserved ©2021


برسێـــــتی – Denegkan\nbyکه‌ریم\tApril 4, 2008\tئەدەب\nكه‌ریم تاقانه (سوید)…….\nبرسیه‌تی، که بوو به هاوڕێی مرۆڤ، ئیدی ئه‌و مرۆڤه ناچار ده‌بێ شان بداته به‌ر ئه‌سته‌مترین کار تا به‌ڵکوو له ژێر چه‌پۆکی ده‌ر بچێ‌و قوتاری بێ. ئه‌من که‌سێکم زۆرجار له تاو برسیه‌تی ناڵاندوومه‌و قۆڕه‌ی سکم چه‌شنی نه‌رمه مۆسیقا یاڵه‌و یاڵ چووه..!\nهه‌مووی چه‌ند ڕۆژێك بوو چووبوومه ڕیزی پارچه‌فرۆش‌و ڕۆحفرۆشه‌کانه‌وه، ڕه‌شه‌ی دراوسێمان پێی گوتم که ئه‌گه‌ر حه‌ز ده‌که‌م، ئاماده‌یه له‌گه‌ڵم ببێته هاوڕێ.\nڕه‌شه له مێژ بوو کۆڵی کوتابووه شان‌و چاوو گوێیشی دڕیبۆوه! به‌ڵام به‌نده، سه‌ره‌ڕای ئه‌وه‌ی تازه ڕێگای ئه‌و کاروانه دوور‌و درێژه‌م گرتبووه به‌ر، هیچ کوێیشم پێ نه‌ده‌زانی؛ بۆیه بێ سێ‌و دوو کردن، سه‌ری ڕه‌زامه‌ندیم بۆ ڕاوه‌شاند..(1)\nڕه‌شه بۆ ناوچه‌یه‌کی بردم پێشتر ناویشم نه‌بیستبوو. له به‌رده‌م هه‌وه‌ڵ ماڵدا، به ده‌نگه گڕه‌که‌ی‌و بولبولئاسا، ناوی که‌ل‌و په‌له‌کانی یه‌ک، به یه‌ک هه‌ڵ دا..\nده‌ڵه‌سه‌گێك، وه‌ک چاوه‌ڕێی ئێمه‌ی کردبێ، به‌شێوه‌یه‌ک په‌لاماری داین، ئه‌من دڵم خه‌ریک بوو داکه‌وێ.. ئه‌گه‌ر خاوه‌نماڵ زوو فریا نه‌که‌وتبا، کارێکی به سه‌ر ده‌هێناین، (با)ش به ده‌واری شڕی نه‌کردبێ..\nله ڕه‌شه تووڕه بووم.\nـ خوا ماڵت کاول کا..! خاڵـۆ ئاخر ئه‌مه شوێنه منت بۆی هێناوه..!\nڕه‌شه، وه‌ک نه بای دیبێ‌و نه بۆران، شانێکی هه‌ڵته‌کاند‌و گوتی:\n– جا ئه‌وه چییه..؟ خۆ من له ڕۆژێکدا هه‌زاری وام تووش ده‌بن..!\nیه‌ک، دوو سه‌عات سووڕاینه‌وه. شتێکی ئه‌وتۆمان نه‌فرۆشتبوو.. به ده‌م ڕێپێوانه‌وه بیرم ده‌کرده‌وه. ((باشه ئه‌گه‌ر ئه‌مڕۆ هیچم ده‌ست نه‌که‌وێ، چ قـوڕێ به سه‌ردا بکه‌م..؟! خۆ مشتێك ئاردمان له ماڵدا نه‌ماوه.. په‌نا بۆ كێ به‌رم..؟ له‌م سه‌رده‌مه‌دا کێ فریای کێ ده‌که‌وێ.. ئه‌ی هاوار وه ماڵم.. که‌ژه‌ی کچیشم با له‌ولاوه بوه‌ستێ که دوو مانگ زیاتره داوای کراسم لـێ‌ده‌کا‌و هه‌راسانی کردووم…))\nله‌م بیرانه‌دا بووم.. ئه‌وه‌نده‌م زانی ڕه‌شه خۆی به ماڵێکدا کرد. منیش به دوایدا.. له‌گه‌ڵ ژنێکی قه‌ڵه‌ودا که‌وته قسه‌و وتووێژ.. خێرا تێ‌گه‌یشتم شتێکی له ژێر کڵاودایه.. یه‌ک، دوو سیخورمه‌م کوتا بنهه‌نگڵی به نیشانه‌ی ئه‌وه‌ی بڕۆین. به‌ڵام ڕه‌شه سه‌یرێکی ماناداری کردم‌و به که‌یفه‌وه گوتی:\nـ جارێ ڕاوه‌سته..\nبه‌ته‌واوی تێ‌گه‌یشتم که‌ر، له کوێ که‌وتووه‌و کوننه له کوێ دڕاوه! فره‌ی پێ‌نه‌چوو ئافره‌تێکی باڵابه‌رزی نیوه‌ڕووت له به‌رده‌مماندا قیت بۆوه! ڕه‌شه، که له ڕوومه‌ت‌و قه‌د‌و باڵای ژنه ورد بۆوه، ئاگری تێ به‌ر بوو.. ئه‌منیش چاوم که‌وته ڕێچکه‌و پێچکه‌و.. دڵم که‌وته ته‌په، ته‌پ.. به تێکچوونێکه‌وه به ڕه‌شه‌م گوت:\nـ ئه‌ی به‌ر له‌عنه‌تی خوا که‌وی..! ئه‌مه کاره.. ئه‌مه…\nڕه‌شه هه‌ستی به تووڕه‌بوونم نه‌کردبوو.. کۆڵه‌که‌ی له شانی ده‌ر هێنا‌و به هه‌ژاوییه‌وه گوتی:\n– به دڵته؟!\n– کوره دڵی چی‌و ته‌ڕه‌ماشی چی..! من بۆ ئه‌وه هاتووم پاره‌ی پارووه نانێك ده‌ربێنم.. نه‌ک بۆ…\nمشتومڕێکی زۆرمان بوو.. ڕه‌شه ده‌یویست به هه‌ر نرخێک بووه، ئه‌و هه‌له له ده‌ست نه‌دا؛ ؛ بۆیه دوا بڕیاری خۆی دا.\nخێزانی ڕه‌شه، پێشتر یه‌ک، دوو مانگێك ماڵ‌و مناڵی جێ‌هێشتبوو‌و چووبووه ماڵی بابی.. هه‌ر له‌به‌ر خاتری ئه‌م جۆره کارانه. به مه‌رجێکیش هاتبۆوه ڕه‌شه‌ی مێردی چیدی تووخنی ئه‌م کارانه نه‌که‌وێته‌وه..\nهه‌رکه ئه‌م مه‌رج‌و په‌یمانه‌م بیر که‌وتنه‌وه، گوتم:\n– باشه ئه‌و پاره‌یه‌ی ئێستا به‌مه‌ی ده‌ده‌ی، بۆ خه‌رجی ماڵ‌و مناڵتی ناکه‌ی..؟\n– کوره دڵم خه‌ریکه شه‌ق ده‌با.. تۆ سه‌یر ئه‌م نه‌گبه‌تییه.. كێم لێ بووه به وه‌كیل..! ئاخر تۆ حه‌قت به سه‌ر منه‌وه چییه.. ؟ من ئه‌گه‌ر گه‌مژه نه‌بم، نابم به هاوڕێی تۆ‌و.. له‌گه‌ڵ خۆم ناتهێنم..\nڕه‌شه ئه‌وه‌نده تووڕه ببوو که‌ف به که‌لاوه‌یدا چۆڕه‌ی ده‌هات‌و ده‌متوانی به‌سانایی ورده ڕه‌گی ژێر ملی بژمێرم..!\n– که‌وا بوو، تۆ سووری له‌گه‌ڵی بچیه ژووره‌وه..؟\n– به‌ڵام به‌و خوایه له سیر تا پیاز بۆ فاته‌ی خێزانتی ده‌گێڕمه‌وه..\nئه‌من نه‌مزانی ئه‌م قسه ئه‌وه‌نده کاریگه‌ریی ده‌بێ.. ڕه‌شه، که ئه‌مه‌ی بیست، به‌ندی دڵی پسا‌و.. ده‌ستی له پاڕانه‌وه هه‌ڵگرت. ئیدی له چاوترووکاندنێکدا کۆڵه‌که‌ی کرده‌وه شانی‌و بێ‌خواحافیزی ماڵه‌که‌ی به جێ‌هێشت. ڕه‌شه، که ئاگری له‌نێو چاو ده‌باری، ڕاسته‌وخۆ ڕێگای ماڵه‌وه‌ی گرته به‌رو هه‌تا گه‌یشتینیشه‌وه ماڵ، لێوی نه‌بزووت‌و قسه‌یه‌کی له‌گه‌ڵ نه‌کردم…\nبه‌م شێوه‌یه ڕه‌شه‌ی دراوسێمانم له خۆم تووڕه کرد.. وا چه‌ند ساڵێك به سه‌ر ئه‌و ڕۆژه‌دا تێ‌ده‌په‌ڕێ، به‌ڵام ئێستاش له هه‌ر شوێنێ تووشی یه‌ك ده‌بین، خۆیم لـێ لا ده‌دا…!\n(1) من‌و ڕه‌شه دوو ئاواره‌ین له‌و ده‌یان هه‌زار ئاواره‌یه‌ی ڕۆژهه‌ڵاتی كوردستان که حكوومه‌تی عێراق له سه‌د‌و بیست کیلۆمیتریی باشووری شاری به‌غداداو له بیابانێكی ویشك‌و كاكی به كاكی‌دا په‌رتی كردوون.. خه‌ڵکی ئه‌م مه‌ڵبه‌نده، هه‌ریه‌که‌و به شێوه‌یه‌ک‌و له ڕێگایه‌که‌وه له‌گه‌ڵ ژیان‌و مه‌رگ به‌ربه‌ره‌کانی ده‌کا.. به‌ڵام زۆرینه‌ی خه‌ڵک، چه‌شنی ئێمه، په‌نا ده‌به‌نه به‌ر دورگه عه‌ره‌بنشینه‌کان‌و له‌نێو عه‌ره‌باندا به ورده‌واڵه‌فرۆشی، پارچه‌فرۆشی‌و.. کارو کاسپی نانی ڕۆژانه ده‌ردێنن…\nتاریک‌و ڕوونی به‌یانی بوو که له ده‌رگای ماڵی ڕه‌شه‌م دا.. ڕه‌شه، که ڕۆژی پێشتر فره گه‌ڕابوو‌و ماندوو ببوو، له شیرینی حه‌وت خه‌وا بوو. که سواری پاسه‌که‌ش بووین‌و نه‌بووین، ڕه‌شه‌ی هاوڕێم وه‌ک خه‌ونی له مشتدا بێ، که‌وته‌وه پرخه، پرخ…\nPrevious 12- گەندەلی هزری و ئەکادیمی:


گڵکۆی مارکس لەهایگەیت ی لەندەن بۆ جارێکی تر هێرش دەکرێتەوە سەری لەبەرئەوەی: – hkkurdistan\nHome 6 ئەرشیفی بابەتەکان 6 گڵکۆی مارکس لەهایگەیت ی لەندەن بۆ جارێکی تر هێرش دەکرێتەوە سەری لەبەرئەوەی:\nمارکس زیندوە و ڕێبازەکەی لەهەموو کاتێکی تر زیندووترە…\nگاردیان دەنووسێ: ١٣٦ ساڵ پاش مردنی مارکس کەسێک دەیەوێ ڕێگری بکات لە سەرهەڵدانەوەی کۆمۆنیزم.\nگڵکۆی مارکس پیرۆز نیە، گٶڕی هیچ ڕابەرێکی کۆمۆنیستی لای کۆمۆنیستەکان جێگەی پەرستن وڕاز و نیاز نیە و مارکسیزم بەم کارە لەناوناچێت. پەلاماردانی گڵکۆکەی هیچ لە بایەخی مارکس و سۆسیالیزم کەم ناکاتەوە بەڵکو بەپێچەوانەوە ئەم پەلاماردانانە خزمەتێکی گەورەیە کە بۆرژوازی دەیکات بە مارکس. دووبارە مارکس کەوتەوە سەر زاران. بۆرژوازی لەپەلەقاژەدایە، نازانێت هەر ئەوەی کەدەیکات خزمەتە بە مارکس و ڕێبازەکەیەتی. ئەوە درۆیەکی شاخدارە نەزانرێ کێ لەپشت ئەم کارە مناڵانەیەوەیە. بەراستی وەک چۆن لینن کاتێ ڕەخنە دەگرێ لە نەیارانی دەڵێ ئەم باسە هێندە مناڵانە و بێمانایە، منیش دەڵێم ئەم کارەتان کە خزمەتکردن بە بۆرژوازیە هەرکەسێک ئەنجامی دابێت، بەڵام لەراستیدا هێندە مناڵانەیە کە خزمەتی کرد بە مارکس و سۆسیالیزم.\nنووسیویانە لەسەر گۆڕەکەی ” ئەندازیاری (ئارکتێکتی) جێنۆساید” وە ” تەعالیمی ڕق و کینە”، هەموو کەس دەزانێ کە مارکس نووسین و تەعالیمەکانی مرۆڤایەتی لێدەتکێ.\nئەمە بەڵگەیەکی زیندووە کە مارکس و ئومێد بەسۆسیالیزم لە هەموو کاتێکی تر زیندووتر و کاریگەرترە. گۆڕی مارکس لەماوەی یەک مانگدا (کەمتر لە دوو هەفتەدا) دووجار دەکەوێتە بەر پەلاماری دوژمنانی مرۆڤایەتی و یەکسانی و ئازادیخوازی. ئەمە بەڵگەیە بۆ زیندوویی مارکسیزم و کۆمۆنیزم، ئەگینا لەم شارە و لەم وڵاتەدا و لەزۆرێک لەوڵاتانی دونیا دەیان گۆڕی نووسەر و بیرمەند و فەیلەسووف هەیە بەڵام لەنێو هەموو ئەمانەدا بۆچی گۆڕی مارکس دەکەوێتە بەر پەلاماری بۆرژوازی و سیستەمە پڕ لە قەیرانەکەی.\nمارکس لەهەموو کاتێک زیاتر ”پەیوەندی دارە” وەک رۆژنامەکانی گاردیان و گۆڤاری ئیکۆنۆمیست باسی لێوە دەکات. هەر لەم چەند رۆژەی رابردوودا زیاتر لە ٢ تا ٣ وتاری درێژ لە سەر مارکس و سۆسیالیزم نووسراوە. دوایین وتاری ئیکۆنۆمیست باس لەوە دەکات کە سۆسیالیزم وەڵام نیە بۆ قەیرانێک کە سەرمایەداری پێوەی دەناڵێ. گریمان وایە، ئەی کەواتە ئەم هات و هاوارە بۆچی؟ بۆچی هاوکات لەگەڵ ئەم وتارانەدا ئەم رووداوە روودەدات و پەلاماردانی جێرمی کۆربن کە تەداعی دەبێتەوە بە سۆسیالیزم وکۆمۆنیزم و مارکسیستی توندڕەو وەک رۆژنامەنووسەکانی بۆرژوازی لەقەڵەمی دەدەن. لێرەدا ئەم باسە بەرگری و داکۆکی نیە لە کۆربن . ئەوان سەرگەرمن بە لەیبەر و کۆربن و بەردەوام بەدوای کێشە نانەوەن بۆ جێرمی کۆربن و تاوانبارکردنی بە ” ئەنتی سیمیتیست ” واتە دژ بە ڕەگەزی سامی (بەتایبەت جوولەکە). هەموو ئەمانە پەیوەندیان بەم پەلامارانەوە هەیە کە ئێستا دەکرێتە سەر گۆڕی ڕابەری کۆمۆنیزم.\nبەڕاستی جێگەی دڵخۆشییە کە ئەوەی ڕوودەدات، چونکە ئەمە بەڵگەیە بۆ زیندوو بوون و گرنگی ئەم ڕابەرە و ئەم ڕێبازە ئینسانیە ئەگینا ئەوەی لەسەر گۆڕەکەی نووسراوە پێویست بە هیچ دیفاع و داکۆکیەک ناکات بکرێ چونکە ئەوەی کلۆجێک لەبارەی مارکس و مارکسیزمەوە ئاگاداربێت دەزانێ مارکسیزم هەرگیز لە دوور و نزیک نزیکایەتی بەو وتە بێبایەخانەوە نیە. ئەوە هەمووی پلانی بۆرژوازیە بۆ لەکەدارکردنی مارکس و سۆسیالیزم بەڵگەش هەر دووبارە ڕووهێنانە بۆ سۆسیالیزم وە دووبارە گەڕانەوەیە بۆ مارکس و مانیفێستەکەی.\n١٦ شوباتی ٢٠١٩


پارتی ئەندامەكانی بۆ دەنگدان لە كەركوك سەرپشك دەكات\nیەكێتی لە كەركوك: پارتی دەنگی پێویست ناهێنێت\nدوای ئەوەی پارتی دیموكراتی كوردستان بڕیاریدا بەشداری نەكات لەهەڵبژاردنەكانی ئەنجومەنی نوێنەرانی عێراق لەپارێزگای كەركوك، لەئێستادا ئەندامەكانی سەرپشك كردووە لەبەشداریكردن لەهەڵبژاردنەكان.\nپارتی دیموكراتی كوردستان 15ی كانونی دووەمی ئەمساڵ، بڕیاریدا بایكۆتی هەڵبژاردنەكانی ئەنجومەنی نوێنەرانی عێراق بكات لەكەركوك، هۆكارەكەشی بۆ ئەوە گەڕاندۆتەوە، كە لەدوای ڕووداوەكانی 16ی تشرینی یەكەمی 2017 ئەو شارە لەلایەن هێزە عێراقییەكان داگیركراوە.\n❞لێپرسراوی دەزگای هەڵبژاردنی پارتی: بەشێكی زۆری ئەندام‌و لایەنگرو دەنگدەری پارتی ئاوارەی شارەكانی دیكەی هەرێم بوون رەنگە نەتوانن دەنگ بدەن\nخەسرۆ گۆران، لێپرسراوی دەزگای هەڵبژاردنی پارتی بە (ژیان)ی وت "تاوەكو ئێستاش پێمانوایە بڕیاری پارتی لەبارەی بەشدارینەكردنی لەهەڵبژاردنەكان لەپارێزگای كەركوك‌و بەشداریكردنی لەپارێزگای نەینەواو قەزای شنگال‌و مەخموور بڕیارێكی دروستە، چونكە ناكرێت لەشوێنێكدا بەشداری پڕۆسەیەكی دیموكراسی بكەیت‌و لەم لاشەوە شار بكەیتە سەربازگە".\nوتیشی "بەشێكی زۆری ئەندام‌و لایەنگرو دەنگدەری پارتی ئاوارەی شارەكانی دیكەی هەرێم بوون رەنگە نەتوانن دەنگ بدەن، بەڵام ئێمە رامانگەیاندووە بەشداری هەڵبژاردن لەژێر چەتری داگیركاری ناكەین‌و دەنگدەرانی پارتیش سەرپكشن بەشداری دەكەن یاخود نا؟".\nخەسرەو گۆران ڕەتیدەكاتەوە پشتیان لەدەنگدەران‌و لایەنگرانیان كردبێت بەڵكو بایكۆتكردنەكەیان بەپاساوی ناسەقامگیری لەو پارێزگایەو دەیانەوێت بەشێوەیەكی بەهێز بگەڕێنەوە.\n❞ئاسۆ مامەند:بەشدارینەكردنەكەی پارتی وەكو كۆنەبوونەوەی ئەنجومەنی پارێزگای كەركوك بەزیان بۆ كورد دەشكێتەوە هەروەك چۆن نەبوونی پارێزگاری كورد لەم شارەدا زەرەری داوە لەكورد\nكورد بۆ هەڵبژاردنی پەرلەمانی عێراق، لە كەركوك بە چەند قەوارەیەكی جیاواز بەشداری دەكات، یەكێتی نیشتمانی‌و یەكگرتووی ئیسلامی‌و نەوەی نوێ بەجیا‌و بزوتنەوەی گۆڕان‌و كۆمەڵی ئیسلامی‌و هاوپەیمانی بۆ دیموكراسی‌و دادپەروەری، لە ناو هاوپەیمانیەتیەكدا كۆبونەتەوە بەناوی "لیستی هاوپەیمانیەتی نیشتمان".\nئاسۆ مامەند، بەرپرسی مەڵبەندی یەكێتی لەكەركوك، لەو بڕوایەدایە "بەشدارینەكردنەكەی پارتی وەكو كۆنەبوونەوەی ئەنجومەنی پارێزگای كەركوك بەزیان بۆ كورد دەشكێتەوە هەروەك چۆن نەبوونی پارێزگاری كورد لەم شارەدا زەرەری داوە لەكورد".\nئاسۆ مامەند بە (ژیان)ی وت "ئەگەر لەهەڵبژاردنی ئەمجارە كورد نەتوانێت ژمارەی كورسییەكانی بەنزیكەیی هەڵبژاردنی ڕابردوو بێنێت، یاخود بەهاوسەنگی كورسییەكانی نەهێڵێتەوە لەگەڵ هێزەكانی دیكەی كەركوك، ئەوە ئەوكات هەم كورد زەرەری گەورە دەكات، هەمیش پارتی غەدر لەجەماوەرەكەی خۆی دەكات لەو شارە".\n❞پارتی خاوەنی 63 هەزار دەنگە لەپارێزگای كەركوك بەپێی دواین هەڵبژاردنی پەرلەمانی عێراق لە 2014دا، دوو كورسی ئەو پارێزگایەی لەئەنجومەنی نوێنەران هەیە لە كۆی 12كورسی\nئاسۆ مامەند، پێیوایە رەنگە پارتی نەتوانێت دەنگی پێویست لە كەركوك بهێنێت وەكو هەڵبژاردنەكانی ڕابردوو، بۆیە بایكۆتی هەڵبژاردنیان كردوە.\nپارتی خاوەنی 63 هەزار دەنگە لەپارێزگای كەركوك بەپێی دواین هەڵبژاردنی پەرلەمانی عێراق لە 2014دا، دوو كورسی ئەو پارێزگایەی لەئەنجومەنی نوێنەران هەیە لە كۆی 12كورسی.\nهەرچەندە لەبڕیارەكەی پارتیدا لەسەرەتا ناوی ناوچەی جێناكۆك هاتبوو، بەڵام دوای ئەوە مەكتەبی هەڵبژاردنەكانی پارتی بڕیارەكەی تەنها بۆ پارێزگای كەركوك گۆڕی.\nبەرپرسانی پارتی لەشاری كەركوك خۆیان بە زەرەرمەندی گەورە دەزانن لەدوای گەڕانەوەی هێزە عێراقییەكان.\n❞پارێزگای كەركوك، جگە لەپەرلەمان لەبەردەم هەڵبژاردنی ئەنجومەنی پارێزگاكانیشدایە كەبڕیارە كۆتایی ئەمساڵ بەرێوەبچێت، ئەوەش دوای 13 ساڵ دابڕان لەو پرۆسەیە، بەڵام بڕیاری پارتی دیارنییە درێژە بە بایكۆت دەدات بۆ ئەو هەڵبژاردنەش یاخود نا\nمحەمەد خورشید، بەرپرسی لقی پارتی لەكەركوك بە (ژیان)ی وت "راستە پارتی لەسەرەتا بڕیاریدا بایكۆت بكات، بەڵام دواجار لەبەر كورد پارتی مەرجی هەڵوەشاندنەوەی بایكۆتی لەكەركوك بەستەوە بە یەك لیستی حزبە كوردییەكان، بەڵام حزبەكان نەیانتوانی بگەنە رێككەوتن".\nپارێزگای كەركوك، جگە لەپەرلەمان لەبەردەم هەڵبژاردنی ئەنجومەنی پارێزگاكانیشدایە كەبڕیارە كۆتایی ئەمساڵ بەرێوەبچێت، ئەوەش دوای 13 ساڵ دابڕان لەو پرۆسەیە، بەڵام بڕیاری پارتی دیارنییە درێژە بە بایكۆت دەدات بۆ ئەو هەڵبژاردنەش یاخود نا.\nكۆمسیۆنی باڵای سەربەخۆی هەڵبژاردنەكان، كە لایەنی بەرپرسیارە لەئەنجامدانی هەڵبژاردن لەعێراق، رۆژی 18ی كانونی دووەمی 2017 كۆتایهاتنی ماوەی تۆماركردنی هاوپەیمانێتیەكانی هەڵبژاردنی راگەیاند و هاوكات 27 هاوپەیمانێتی پەسەند كرد، كە هاوپەیمانێتیەكان لە 143 پارتی سیاسی پێكدێن بۆ بەشداریكردن لەهەڵبژاردنی 12ی ئایاری داهاتوو.\nئەو وڵاتانەی سەرۆکەکەیان تیرۆر کراوە\nوتەبێژەكان؛ لەنێوان بەرداشی حكومەت، هاوڵاتی و رۆژنامەنوساندا\nكامیان براوەیە نێچیرڤان بارزانی یان مەسرور بارزانی؟\nنوسینی سەر دیوارەکان\nبڕوانامەی ساختە؛ هەڕەشە گەورەكەی سەر حكومەتی عێراق\nهەڵەبجە؛ لە پێنج هەزار دار زەیتوونی شەهیدان بۆ گەورەترین كارگەی زەیتی زەیتوون\nبەریەككەوتنی بەرژەوەندیی بەرەبابەكانی بارزان و دەستپێكی قەیرانێكی نوێ\nبارزانی لە سێو لەتکردنێکەوە گەڕایەوە بۆ بەغداد\nكەی بۆیەكەمجار ئۆتۆمبێل هاتۆتە شاری سلێمانی؟


كە پرسیار لە عەببادی دەكەن بۆچی گەمارۆی سەر كوردستان هەڵناگرن، دەڵێ زۆربەی كورد پشتگیریی ئەو فشارانە دەكەن بۆ ئەوەی حكومەتەكەی هەولێر بروخێ و لە كۆڵیان بێتەوە، تەنانەت حەز دەگەن هەر پارێزگایەك راستەوخۆ وابەستەی بەغدا بێت. كە لێی دیپرسن بۆ موچە نانێرێ، دەڵێ بەشێكی كورد پێییان گوتوین مەینێرە چونكە پارەكە ناگاتە خەڵك و حكومەتی هەرێم دەیخوات و لەم گیانەڵایەدا رۆح دەكرێتەوە بەبەریدا و قیت دەبتەوە. دەڵێ پێیان گوتوین مەچنە ژێر باری لیستە پڕ گەندەڵی و بندیوارەكانی موچەخۆرانی هەرێم و بە بایۆمەترییش مەخەڵەتێن.\nكە بیرە نەوتەكانمان داگیر دەكەن و دەروازە سنورییەكانمان دەگرن و فۆركەخانەكانمان دادەخەن، عەببادی و هاوكارەكانی دەڵێن: بەشێكی كورد پێی خۆشە هەموو ئەو جێیانە بچنەوە ژێر ركێفی بەغدا چونكە كە لە بن دەسەڵاتی هەرێمدا بوون، خێری بۆ ئەوان نەبوو. هەر لە سەرەتاشەوە وكاتێ كەركوك داگیركرا و جەیش و حەشد داخڵی بوون، دیسان عەببادی بە دونیای گووت: هیچ شەڕ و داگیركارییەك روینەداوە و بە تەفاهوم و ئیتفاقی نێوان جەیش و پێشمەرگە!! دەسەڵاتی یاسامان گەڕاندەوە بۆ شارێكی عێراقی. جاشەكانی شازدەی ئۆكتۆبەریش دەم و دەست قسەكەیان تەسدیق كرد و بە هەموو دونیایان گووت: كەركوك شارێكی ئارام و ئازادكراوە و هەرچی دەربارەی داگیركاری و تەجاوزاتی حەشد بۆ سەر كورد دەگوترێت ئەسڵ و ئەساسی نییە.\nعەببادی و دەسەڵاتەكەی بەغدا فشۆڵ و لاواز و فاشل و دەسكەلای دەستی ئەم و ئەو ووڵات و بێ ئیرادە و ترسنۆكن، ئەوەی كردوونی بە كەڵەگا بەسەر كوردەوە، كورد خۆیەتی. ئەو پەرتەوازەیی و خۆخۆری و لێكترازانەیە كە لەوەتای كورد هەیە بەڵای سەریەتی و ئێستاش لەهەر كات زیاتر.\nئەوەی گەمارۆ و برسیكردن و سزاكانی سەر كوردستان درێژە پێدەدات، ئازایەتی و بەدەسەڵاتیی بەغدا نییە، بەڵكو نەبوونی هەڵوێستێكی یەكگرتووانەی كاریگەریی كوردستانییە كە بەغدا و ناوچەكە و جیهان حسابی بۆ بكەن و لێی بسڵەمنەوە. بەغدا گرەوی لەسەر هێزی خۆی نەكردووە، بەڵكو لەسەر پەرتەوازەیی هێزی كوردی كردووە. كاتێ بەغدا سوپاسی خیانەتكارانی ئۆكتۆبەری كرد و لەبەرامبەردا گەلی كوردستان نەفرەتی لێ نەكردن، بەغدا هێز و بڕوابەخۆبوونی پەیدا كرد. كە بەغدا دەمگەرمی و دژایەتی بەشێكی كورد بۆ ریفراندۆم و سەربەخۆییخوازی دەبینێ، حەق بەخۆی دەدات گاڵتە بە دەنگ و ئیرادەی سێ ملیۆن كورد بكات وداوای ئیلغاكردنەوەی بكات، یاخود ملهوڕانە بڵێت: هێشتا هەندێك لایەنی كوردی بڕوایان بە سەربەخۆیی ماوە و تا ئەوانیش پاشگەز نەبنەوە موچە نانێرم!!.\nئێمەی كورد بەر لەوەی گیرۆدەی دونیای بێ بەها و دوژمنی خوێنەخۆر بین، گیرۆدەی دەستی خۆمانین، دەنا ئەگەر پەرتەوازەیی و لێكترازان و خۆخۆری دەردی هەرە كوشندە و هۆكاری هەرە جەوهەریی بەدبەختییەكانی كورد نەبوایە، لانی كەم هێزە كوردییەكان بە دەم بانگەوازەكەی پارتییەوە دەهاتن و لە كەركوك بە یەك لیست داخڵی هەڵبژاردن دەبوون.


ته‌ندروستی جیهانی هۆشداری له زیادبوونی ژماره‌ی توشبوانی كۆرۆنا ده‌دات به‌هۆی جه‌ژنی قوربانه‌وه\n29/07/2020 ژمارەی بینراو 108\nله‌گه‌ڵ نزیكبوونه‌وه‌ی جه‌ژنی قوربان ملیۆنه‌ها موسوڵمان له‌سه‌رتاسه‌ری جیهان به‌و بۆنه‌یه‌وه ئاهه‌نگ ده‌گێڕن و ئاژه‌ڵ سه‌رده‌بڕن و گۆشته‌كه‌ی ده‌كه‌ن به قوربانی، ڕێكخراوی ته‌ندروستی جیهانی هۆشداری ده‌دات له بڵاوبوونه‌وه‌ی ڤایرۆسی كۆرۆنا به‌هۆی چالاكیه‌كانی ئه‌م جه‌ژنه‌وه.\nمه‌كته‌بی هه‌رێمی له ڕۆژهه‌ڵاتی ناوه‌ڕاست كه سه‌ر به ڕێكخراوی ته‌ندروستی جیهانیه له‌ڕێی هه‌ژماره تایبه‌ته‌كه‌ی له تویته‌ر داوا ده‌كات هاوڵاتیان ڕێو شوێنی پێویست بگرنه به‌ر بۆ ڕێگری كردن له بڵاوبوونه‌وه‌ی په‌تای كۆرۆنا و هۆشداری ده‌درێت له‌وه‌ی له‌ڕێی كۆبونه‌وه‌كانه‌وه ئه‌م ڤایرۆسه زیاتر بڵاوببێته‌وه.\nبۆ ئه‌وه‌ش داوا له هاوڵاتیان ده‌كه‌ن ڕێو شوێنی پێویست بگرنه به‌ر بۆ ئه‌وه‌ی ئه‌و دۆخه جێگیره‌ی ئێستا زۆرینه‌ی وڵاته‌كان هه‌یانه به‌و شێوه‌یه بمێنێته‌وه و ئه‌ویش ته‌نها له‌ڕێی خۆپارێزیه‌وه به‌ده‌ست دێت و به‌رزی پله‌كانی گه‌رما به‌هیچ شێوه‌یه‌ك نابێته هۆی كه‌مبوونه‌وه‌ی مه‌ترسی توشبوون به ڤایرۆسه‌كه و ته‌نها ڕێگه بۆ كه‌مكردنه‌وه‌ی مه‌ترسی توشبوون خۆپارێزیه.


ئاماری فرۆشی مەیزوو ئێم ٦ نۆوت ڕاگەیەندرا – کەی ئای تی ئێن\nئەندرۆید 5, ئه‌یلول 2017\nدوای ڕاگەیاندنی مەیزوو ئێم ٦ نۆوت لە ٢٣ی ٨ مۆبایلەکە بەردەست بوو بۆ کڕینی سەرهێڵ و دەرهێڵ. کۆمپانیاکە ئەوەی ڕاگەیاند ژمارەی فرۆشی ئەم مۆبایلە لەیەک فرۆشتندا زیاتر لە ٢٠٠ هەزار دانە بووە.\nئەو ژمارەیە ئەوەمان پێدەڵێت مۆبایلەکە زۆر زیاتر دەفرۆشرا ئەگەر یەکەی زیاتر هەبایە لەم مۆبایلە، مەیزوو ئەوەشی ڕاگەیاند هەوڵدەدات بە زووترین کات دەستبکاتەوە بە خولی دووەمی فرۆشتنەکان.\nئێم ٦ نۆوت مۆبایلێکی ئاست مامناوەندە دیزاینێکی سەرنج ڕاکێش و ڕەقەکاڵاکی بەهێزی هەیە ئەمەش بۆ زیاتر پڕ فرۆشکردنی ئەم بەرهەمەیە لە بازاڕەکانی جیهان.\nمۆبایلەکە خاوەنی ڕوونمایەکی ٥.٥ ئینجە بە ڕوونی ١٠٨٠پێکسڵ و جۆری ڕوونماکەی LCDیە، هێزی پێدراوە لەلایەن پڕۆسیسەری کواڵکۆم سناپدراگۆن ٦٢٥ بنیاتنراوە لەسەر پڕۆسەیەکی ١٤ نانۆمەتر و بەخێرایی ٢گێگاهێرتز. پڕۆسێسەرەکە پشتگیری لە Cat. 7 دەکات لەگەڵ پشتگیری تەواوی Netcom وە دوانە ISP دەکات، ئەم مۆبایلە بەردەستە بە بیرگەی جیاواز، ٣گب ڕام و ١٦گب بیرگە، ٣گب ڕام و ٣٢گب بیرگە و ٤گب ڕام و ٦٤گب بیرگە.\nبۆ بەبیرهێنانەوەش، مەیزوو ئێم ٦ نۆوت خاوەنی کامێرایەکی دوانە هاوێنەییە بە فراوانی ١٢ مێگاپێکسڵی هەستەوەری سۆنی مۆدێلی IMX362 و تیرەی چاوی f1.9ە، ١.٤مایکرۆمەتر قەبارەی پێکسڵەکانیەتی، خاوەنی ٦پی هاوێنەیە، کامێراکەی دیکەی ٥ مێگاپێکسڵە و کامێرای پێشەوەی مۆبایلەکە هەستەوەرەکەی جۆری Samsung 2L7ە و ١٦ مێگاپێکسڵە.\nتایبەتمەندییەکانی تری ئەم مۆبایلە، خاوەنی پاتریەکە بە فراوانی ٤٠٠٠ میلی ئەمپێر/کاتژمێر، پشتگیری لە خێرا بارگاوی کردنەوەی دەکات کە کۆمپانیاکە خۆی دروستی کردووە ناسراو بە mCharge بە هێزی ١٨ وات، پشتگیری ٢ سیم کارد دەکات، گەیەنەری نەوەی چوارەم، ڕووکاری فلایمی ٦ لەگەڵ بزوێنەری زیرەکی One Mind AI لەسەر ئەندرۆید ٧.١.٢ بنیاتنراوە.


رزگار عه‌لی: به كۆنگره‌یه‌كی سه‌ركه‌وتووه‌وه ده‌چینه ساڵی نوێوه\nرزگار عه‌لی: به‌هۆی كاته‌وه پێده‌چێت ته‌نها چه‌ند رۆژێك له‌واده‌ی دیاری كراوی خۆی دوا بكه‌وێت\nئه‌مڕۆ2-12-2019، هه‌ڤاڵانی سكرتارییه‌ت و ژماره‌یه‌ك له ئه‌ندامانی ئه‌نجومه‌نی ناوه‌ندی به‌مه‌به‌ستی دوپاتكردنه‌وه‌ی پشتیوانی و ده‌ستخۆشی له به‌رێوه‌چوونی پرۆسه‌ی به‌رێوه‌چوونی كۆنفرانسی كۆمیته و مه‌كته‌به‌كان و كاره‌كانی ده‌زگای هه‌ڵبژاردن سه‌ردانی رزگار عه‌لی ئه‌ندامی مه‌كته‌بی سیاسی و لێپرسراوی ده‌زگای هه‌ڵبژاردنیان كرد.\nسه‌ره‌تا رزگار عه‌لی تیشكی خسته‌ر چۆنیه‌تی به‌رێوه‌چوونی هه‌ڵبژاردنه‌كان به گشتی كه پایه‌كی گرنگی پرۆسه‌ی دیموكراسیه و پێویسته یه‌كێتی به‌پێی به‌رنامه و ئه‌جێندای نوێ به‌شداری له هه‌ڵبژاردنه‌كانی داهاتوو بكات.\nله‌باره‌ی كاره‌كانیان بۆ كۆنگره‌ی چواره‌م وتی: قۆناغی یه‌كه‌م كۆنفرانسی كۆمیته‌كان و دواتریش مه‌كته‌به‌كان به‌شێوه‌یه‌كی شه‌فافی و دیموكراسی زۆر به‌سه‌ركه‌وتوی به‌رێوه‌چوو، وتیشی: به‌پێی ئه‌و به‌رنامه‌ی كه دامانڕشتوه كۆنفرانسی مه‌ڵبه‌نده‌كان له كاتی بڕیارلێدراودا ئه‌نجام ده‌درێت كه پرۆسه‌یه‌كی گرنگ و زیاتر له چوار هه‌زار كه‌س ده‌نگده‌ر و 1438 كه‌سیش كاندیده و هه‌موو رێكاره‌كانمان گرتوه‌ته به‌ر كه پرۆسه‌كه به‌و په‌ری شه‌فافییه‌ته‌وه به‌رێوه‌بچێت.\nله‌باره‌ی هه‌ندێك هه‌واڵ و هه‌ڵمه‌تی چه‌واشه‌كاریی و ده‌نگۆوه وتی: به‌ستن و نه‌به‌ستنی كۆنگره كۆتایی هاتوه و ئه‌نجامدانی كۆنگره حه‌تمیه و هیچ ته‌فسیرێك هه‌ڵناگرێ، به‌ڵام به‌هۆی كاته‌وه پێده‌چێت ته‌نها چه‌ند رۆژێك له‌واده‌ی دیاری كراوی خۆی دوا بكه‌وێت، به‌ڵام سه‌رجه‌م ئه‌ندام و كادیرانی یه‌كێتی دڵنیاده‌كه‌ینه‌وه كه به كۆنگره‌یه‌كی سه‌ركه‌وتووه‌وه ده‌چینه ساڵی نوێوه.\nپاشان زوبێر عوسمان جێگری یه‌كه‌می سكرتێری ئه‌نجومه‌نی ناوه‌ندی كار و ئه‌ركه‌كانی ده‌زگای هه‌ڵبژاردنی له پرۆسه‌ی به‌رێوه‌چوونی كۆنفرانسی كۆمیته‌كان و مه‌كته‌به‌كان و رێكاره‌كان بۆ كۆنفرانسی مه‌ڵبه‌نده‌كان به گرنگ وه‌سفكرد كه‌به‌وپه‌ڕی په‌رۆشیه‌وه كارده‌كه‌ن و ئاوات و ئامانجی بنكه جه‌ماوه‌رییه‌كه‌ی یه‌كێتی و كه‌سوكاری سه‌ربه‌رزی شه‌هیدان ده‌هێننه‌دی و وتیشی: هه‌موو هه‌وڵه‌كان بۆ كۆنگره‌ی چواره‌م هاتوونه‌ته به‌رهه‌م كه به گیانێكی هه‌ڤاڵانه و پشتبه‌ستوو به په‌یره‌وی ناوخۆ كۆنگره‌یه‌كی سه‌ركه‌وتوو ئه‌نجام ده‌ده‌ین و هه‌یكه‌ل و فۆرمی به‌رێوه‌بردنی یه‌كێتی گۆرانكاری تێدا ده‌كرێت كه‌له‌گه‌ڵ داوا و خواستی ئه‌ندام و جه‌ماوه‌ری یه‌كێتیدا بێت و وه‌ڵامی دۆخه‌كه بداته‌وه.\nراشیگه‌یاند: هه‌ڵوێستی ئه‌نجومه‌نی ناوه‌ندی هه‌ڵوێستی خه‌مخۆران و دڵسۆزانی یه‌كێتیه و پشتبه‌ستوو به جه‌ماوه‌ر و كادیران و پێشمه‌رگه دێرینه‌كان و زیندانیانی سیاسیی و كه‌مئه‌ندامانی سه‌نگه‌ر و رێكحستنه دێرینه‌كان و هه‌موو ده‌زگا و ئۆرگانه‌كان پێداگری و دڵنیایی ده‌ده‌ین له چه‌ند رۆژی داهاتوودا دوابه‌دوای كۆنفرانسی مه‌ڵبه‌نده‌كان كۆنگره‌ی چواره‌م ئه‌نجامده‌ده‌ین.\nدواتر هه‌ڤاڵانی ئه‌نجومه‌نی ناوه‌ندی وێرای ده‌ربرینی راو سه‌رنجی خۆیان له‌سه‌ر باشتر به‌رێوه‌چوونی كۆنفرانسی مه‌ڵبه‌نده‌كان و پێزانینی خۆیان بۆ هه‌وڵ و كاره‌كانی لێپرسراو و كادیرانی ده‌زگای هه‌ڵبژاردن پشتیوانی خۆیان بۆ هه‌موو هاوكاری و هه‌ماهه‌نگییه‌ك دووپاتكرده‌وه .\nPUKmediaراگه‌یاندنی ئه‌نجومه‌نی ناوه‌ندی


دیالۆگه‌کانی نه‌وال و مونا – Denegkan\nدیالۆگه‌کانی نه‌وال و مونا\nbyجیهاد\tApril 3, 2012\tگشتی\nله‌گه‌ڵ ئه‌وه‌ی له 26 مارتی 2012 دا هه‌ور ڕووی ئاسمانی داپۆشییبوو خۆر هه‌ڵهات!\nله ڕێگه‌ی ماڵه‌وه‌م بۆ فڕۆکه‌خانه، که مونی ماشێنه‌که‌ی لێده‌خوڕی، پرسیارێک مێشکمی داگیرکردبوو:\nشۆڕش چییه مونی؟\nدوێنی کۆبوونه‌وه‌یه‌ک کۆیکردمه‌وه له‌گه‌ڵ کچ و کوڕه لاوه‌ه‌کانی شۆڕش و یه‌کێتی ژنانی میسر، غه‌مبارییم بینی له ژێر زه‌رده‌خه‌نه‌ی سه‌رلێوه‌کانیانه‌وه، له له ژێر تارماییه‌ک چه‌شنی هه‌ور.. خه‌ونه گه‌وره‌کان دیارنامێنێت.\nتۆ بڵێی ئه‌وه سه‌ره‌تای ڕوخان بێت؟ شه‌که‌ت و ماندوبوون به ره‌شبینییدا  تێده‌په‌ڕێت؟ ئایا هێزی دژه شۆڕش و سه‌له‌فییه‌کان زاڵبوون؟ ئایا وشه‌ی بێ سوده “مافیش فایدة” دێت و ده‌چێ و دوودڵی ده‌هێنێت؟ گوڵێکی سوری پاڵکه‌وتو له قوڵایی دڵه‌وه ڕاپه‌ڕیی ” بێسوده یانی چیی”؟!! هه‌موو شت سودی خۆی هه‌یه ته‌نانه‌ت سه‌رنه‌که‌وتنیش، هیچ شتێک نییه مه‌حاڵبێت؟\nوشه‌کان وه‌ک ته‌زوی کاره‌با هه‌وڕیان دڕ ده‌دا، ده‌موچاوه‌کان به ڕوناکی خۆر ده‌بریسکانه‌وه، ماشێنکه له دوای ماشێنگه‌لێکی زۆره‌وه وه‌ستا، ڕێگایه‌کی قه‌ره‌باڵغ و پڕ له هاتوچۆ؟ کێبڕکێ له وێستگه‌کانی به‌نزیندا؟ وه‌رگه‌ڕانی ماشێنێکی گه‌وره‌ی لۆری؟ ڕاکه ڕاکه‌ی به‌ڵته‌جیه‌کانی ڕژێم؟ به دوای یه‌کێک له شۆڕشگێراندا وێڵبوون؟ کاروانی یه‌کێک له پیاوه گه‌وره‌کانی ده‌سه‌ڵات؟ له ناو ماشینه ده‌رگا داخراوه‌کدا وه‌ک زیندانی وابووین، ڕژێم ده‌بێت بڕوخێ.. مونی؟ من دوێنێ خه‌ونم بینی ڕوخابوو، ته‌نیا خه‌وبوو.. مونی، مه‌زنترین شت به خه‌ون ده‌ستپێده‌کات.\nمه‌زنترین شته‌کان کامانه‌ن؟\nئاوڕ ناده‌مه‌وه له وشه‌ی”کامانه‌ن” حه‌زم له لێکدانه‌وه‌ی به‌هاکان نییه: مه‌زنترین شته‌کان کامانه‌ن، شۆڕش چییه، داهێنان چییه، خۆشه‌ویستی چییه، ژیان چییه، مردن چییه، ئه‌م شتگه‌له ڕووده‌دات و له‌گه‌ڵ ژیانماندایه، له‌گه‌ڵیدا ده‌ژین بێ ئه‌وه‌ی بزانیین چیین، که‌واته زانیاری ده‌رباره‌یان گرنگ نییه؟ زانیاری زۆر گرنگه وه‌لێ به عه‌قڵ سنورداره، واته گرێدراوه به زه‌مه‌ن و شوێنه‌وه، هه‌موو شتێک سنورداره به هۆکاری زه‌مه‌ن و شوێن، ته‌نیا شێتیی و خه‌ونه گه‌وره‌کان نه‌بێت..مونی، گه‌وره‌ترین جۆره‌کانی شێتی لوتکه‌ی عه‌قڵه دوای سه‌رکه‌وتن.\nڕوخانی موباره‌ک خه‌ونێکی شێتانه بوو، ئه‌مڕۆ بووه به واقیعێکی ئاسایی؟ وشه‌ی ئاساییم خۆشناوێت.. شێتێتیم خۆشده‌وێت، جیاوازی چییه له نێوان خه‌ون و خه‌یاڵدا.. مونی؟\nخه‌ون، دره‌ختێکه سه‌ری له ئاسمان و ڕه‌گی به ناخی زه‌ویدا ڕۆچووه، خه‌یاڵ ته‌نیا بیرۆکه‌یه‌که هه‌ڵواسراو له بۆشاییدا ده‌سوڕێته‌وه به‌بێ ئه‌وه‌ی گرێدراوی واقیعێکی ڕاسته‌قینه بێت، خه‌ون ده‌که‌وێته خانه‌ی زانست و عه‌قڵ و داهێنان و یاخییبوونه‌وه، خه‌یاڵ ده‌که‌وێته خانه‌ی ئه‌فسونه‌وه و عه‌قڵی کردوه به کۆیله‌یه‌کی بێده‌نگ، لاشه‌ی فیله‌گێژه و خه‌ونی چۆله‌که‌کان؟\nله‌به‌ر ئه‌وه شۆڕش خۆشه‌ویسته نه‌ک سیاسه‌ت؟\nسیاسه‌ت هونه‌ری مومکینه و خه‌ونه‌کانیش بچووکن تیایدا، چاکسازی خه‌وشه‌کانی ڕژێم، پڕۆسه‌ی پینه‌وپه‌ڕۆکردن، به‌ڵام شۆرش هونه‌ری کارێکه که ناکرێت و مه‌حاڵه، گۆڕینی ڕژێم و دروستکردنی جیهانێکی نوێیه، شۆڕش دروستکراوێکی داهێنه‌رانه‌یه وه‌ک پارچه هه‌ڵبه‌ستێک، بۆچی سیاسه‌ت وه‌ک هۆنراوه زیندوکه‌ره‌وه نییه.. مونی؟ چوونکه ڕژێم حاکمێکه له‌سه‌ر بنه‌مای هێز و خۆ سه‌پاندن دروستبووه، سیاسه‌ت بووه به پیشه‌یه‌ک له بازاردا مامه‌ڵه‌ی پێوه ده‌کرێت، سیاسه‌توان وه‌ک پارێزه‌ر و ڕۆژنامه‌نووس و ڕاگه‌یاندنکار و دوکاندار و پزیشکداریی و قه‌سابی وایه، به پێی یاساکانی بازرگانێتی کارده‌که‌ن: ده‌سکه‌وت و زیان و نمایشکاریی و داواکاریی له‌به‌رچاوده‌گرن، ته‌ماشاکه چ ململانێیه‌کی نا مرۆییانه به‌رپاده‌بێ له نێوان ڕکه‌به‌ره‌کانی کورسی ده‌سه‌ڵاتدا، ئه‌مه وه‌ک ململانێیه‌ک وانییه له بازاڕ و بورسه ئازاده‌کاندا؟\nبازاڕی ئازاد ئازاد نییه، چوونکه له ژێر سایه‌ی حوکمی هه‌مان ڕژێمدایه، ئه‌و حوکمه‌ش به هێز و به فێڵکردن ده‌ڕوات به‌ڕێوه نه‌ک به ڕاستگۆییانه و دادپه‌روه‌رانه، ئازدی بازاڕ و سیاسه‌ت ئازادی به‌هێزه‌کانه بۆ به‌کاربردن و به‌کارهێنانی لاوازه‌کان، هه‌موویان له بازاردا گۆڕانی “خۆشم ده‌وێییت نیشتیمانم” ده‌چڕن، خه‌ڵکیان له ئۆقیانوسی په‌یمانه درۆیینه‌کانیان نوقم کردوه، ئه‌مه له هه‌موو سه‌رده‌م و هه‌موو وڵاتێکدا دووباره ده‌بێته‌وه.\nفڕوفێڵ له وڵاتی ئێمه‌دا به‌هێزتره؟\nبه هۆکاری دواکه‌وتویی و په‌راوێزخستن نه‌ک به هۆکاری زیره‌کی یان شوناس و نه‌ته‌وه‌یی.\nبۆچی ژن و پیاوه شۆرشگێڕه‌کان واز له خه‌ونه گه‌وره‌کان ده‌هێنن و له قوڵاییه‌کانی “ئه‌شێت” و “له‌وانه‌یه”دا نوقم ده‌بن؟ به هۆکاری بێ هیوایی و ڕه‌شبینی، په‌لاماره یه‌ک له دوایی یه‌که‌کان پێش ئه‌وه‌ی هه‌ناسه بگرن، به هۆکاری سه‌رنه‌که‌وتن دوای سه‌رنه‌که‌وتن و به‌رده‌وامی سه‌رنه‌که‌وتنه‌کان، سه‌رنه‌که‌وتن نامانگه‌یه‌نێته ڕوخان، سه‌رنه‌که‌وتن هیچ نییه جگه له ته‌نها گواستنه‌وه‌یه‌ک نه‌بێت له سه‌رنه‌که‌وتنێکه‌وه بۆ سه‌رنه‌که‌وتنێکی تر به بێ ئه‌وه‌ی هیوابڕاوبێت، ئه‌م ده‌ربڕینه جوانه..مونی. زیره‌کی له ڕاده‌به‌ده‌ر و بێ سنور پشودرێژیی و به‌رده‌وامییبوونه له تێکۆشاندا، ڕاوه‌ستان له نیوه‌ی ڕێگادا ترسناکه، وشه‌ی ناوه‌ڕستم خۆشناوێت، شۆڕش نیوه‌ناچڵیی و ناوه‌ڕاست ناناسێت، شاعیره‌کان نیوه ناچڵیی و ناوه‌ڕاست و نیوه‌ی ڕێگا ناناسن تا له‌وێدا بوه‌ستن، هیچ که‌س له نیوه‌ی ڕێگادا ناوه‌ستێت جگه له ترسنۆکه‌کان نه‌بێ که ناتوانن بگه‌نه سه‌ری ئه‌وسه‌ری ڕێگاکه.\nله کۆبوونه‌وه‌یه‌کی دوێنێدا کچێک وتی من ژیانی خۆم له شۆڕشدا دۆزیوه‌ته‌وه و ڕۆژ به رۆژ له‌و شۆڕشه‌دا خۆم تۆمارده‌که‌مه‌وه، به‌ڵام سه‌رکه‌وتوش نه‌بوو له بڵاوکردنه‌وه‌ی په‌رتوکه‌که‌یدا، په‌خشکاره‌کان به په‌رۆشنه‌بوون بۆ بڵاوکردنه‌وه‌ی په‌رتوکه‌که‌ی: بۆچی به هۆی تۆڕی ئینته‌رنێته‌وه بڵاوی نه‌کرده‌وه، خوێنه‌رانی ئنیته‌رنێت زۆرتر و فراوانترن له خوێنه‌رانی په‌رتوک، زۆربه‌ی چاپه‌مه‌نییه‌کان به مه‌نتقی ده‌سکه‌وت و قازانج کار ده‌که‌ن، به دوای ناوه به‌ناوبانگه‌کانه‌وه‌ن، پڕکێشی ناکه‌ن کارکێک بکه‌ن قازانجی نه‌بێت، خه‌ونه‌کانیان بچوکه و له بازنه‌ی ژماره‌ی دراودا ده‌سوڕێته‌وه، ئایا چاپه‌مه‌نییکاره‌کان و په‌خشکاران و بازرگانه‌کان هاوبه‌شییانکرد له شۆرشدا؟\nشۆڕش پێویستی به ده‌ستبردن بۆ کاری ترسناک هه‌یه، پێویستی به بوێرییه تا ئاستی گیان به‌ختکردن تا ئه‌وه‌ی ده‌یه‌وێت به‌ده‌ستیبهێنێت، ئه‌مه خه‌سڵه‌تی شاعیره‌کانه نه‌ک په‌خشکاران و چاپه‌مه‌نیکاران، خه‌ونی گه‌وره به‌دینه‌هات و ڕژێمی موباره‌ک نه‌ڕوخێنرا تا شۆرشگێران شۆڕشیان به‌رپا نه‌کرد، له گوله و مردن هه‌ڵنه‌سڵه‌میینه‌وه، توانیان دیواری ئه‌و ترسه بروخێنن که ده‌مێک بوو له گیانی خه‌ڵکیدا چێنرا بوو، شۆرش بوێری کردم..مونی، بووم به مرۆڤێکی په‌سه‌ند و جوان و گه‌وره‌تر له‌وه‌ی که هه‌بووم.\nبۆم باسکه چۆن؟\nپێش شۆڕش به چه‌ند مانگێکی زۆر ده‌ستتکرد به نووسینی رۆمانه نوێکه‌ت، کاتێک شۆڕش ده‌ستیپێکرد نزیکه‌ی نیوه‌ییم ته‌واوکردبوو، وازم لێهێنا تا ده‌رفه‌تم هه‌بێت له‌گه‌ڵ شۆڕشدا بژییم، دوای چه‌ند ڕۆژێک نه‌متوانی بگه‌ڕێمه‌وه بۆ ژیانی پێشوترم، ویستم هه‌موو شتێک بگۆرم له هه‌موو شته‌کانی ژیانمدا، جگه له ڕژێم که نه‌متوانی کاریگه‌رییه نه‌گه‌تیڤه‌کانی بگۆڕم له ژیانمدا، ژیانم له ناو ماڵه‌که‌مدا ساردبوه‌وه، هه‌ستمکرد شه‌قامه‌کان له ماڵه‌که‌م گه‌رموگوڕترن، له‌گه‌ڵ ئه‌وه‌ی مانگه‌کانی یه‌نایر و فه‌بروه‌ری شۆڕش زستان بوون، کاتێک ده‌گه‌ڕامه‌وه بۆ خوێندنه‌وه‌ی ڕۆمانه‌که ده‌مبینی ئه‌ویش ساردبۆته‌وه، وه‌ک ئه‌وه‌ی که‌سێکی تر له ڕابوردویه‌کی قوڵی تێکشکاودا نووسیبێتی، توڕمدایه ئه‌ولاوه و ده‌ستمکرد به ڕۆمانێکی نوێ، پێنوسه‌که‌م به هێزی شۆڕشه‌وه ده‌هاتو ده‌چوو به‌سه‌ر وه‌رقه‌کاندا، گه‌رمایی و وزه داهێنه‌رانه‌که‌ی، ده‌ته‌قییه‌وه به‌سه‌ر ئه‌ودیوی سروشت و عه‌قڵ و زه‌مه‌ن و مه‌کاندا.\nالحوار المتمدن – العدد: 3680 – 2012 / 3 / 27 – 09:09\nPrevious ماستاوه‌که‌ی کۆمه‌ڵی ئیسلامی بۆ مه‌لا کرێکار\nNext له‌دراوخستن وه‌ك هه‌نگاوی یه‌كه‌می گۆڕان !


دکتۆر سه‌ڵاحه‌دین بابه‌کر: هه‌موو لایه‌نه سیاسیه‌کانی هه‌رێمی کوردستان هه‌ر یه‌که به‌شی خۆی به‌رپرسیارێتی ئه‌م بار و دۆخه‌ی هه‌رێمه‌که‌ی له ئه‌ستۆیه\nوا بۆ زیاتر له مانگێکه هه‌م لایه‌نه‌کانی ده‌سه‌ڵات و هه‌میش لایه‌نه‌کانی ئۆپزسیۆن له هه‌رێمی کوردستانی عێراق باس له سازدانی کۆبونه‌وه‌یه‌ک ده‌که‌ن و هه‌روه‌هاش باس له دیالۆگێک ده‌که‌ن بۆ چاره‌سه‌رکردنێکی هاوبه‌شانه‌ی ئه‌و قه‌یرانه سیاسیه‌ی له هه‌رێمه‌که‌دا هه‌یه، به‌ڵام تا ئێستاش نه ئه‌و کۆبونه‌وه‌یه کرا و نه ئه‌و دیالۆگه‌ش ده‌ستیپێکرد.\nدکتۆر سه‌ڵاحه‌دین بابه‌کر ، ده‌مڕاستی یه‌کگرتوی ئیسلامی کوردستان هۆکاره‌که ده‌باته‌وه بۆ لایه‌نه‌کانی ده‌سه‌ڵات و ده‌ڵێت نه پارتی دیموکراتی کوردستان و نه یه‌کێتی نیشتیمانی کوردستان نایانه‌وێت دان بنێن به‌و واقیعێکی نوێ که له دوای حه‌ڤده‌ی دووه‌وه هاتۆته ئاراوه له هه‌رێمه‌که‌دا.\nله میانه‌ی گفت و گۆکه‌یدا له‌گه‌ڵ هاوکارمان به‌ڵێن ساڵح ، دکتۆر بابه‌کر ده‌شڵێت ئه‌و پڕۆژه 22 خاڵیه‌ی که ئۆپزسیۆن بۆ چاکسازیکردن خستویه‌تیه به‌رده‌ست ، ده‌شێت گفت و گۆی له‌سه‌ر بکرێت و ده‌شڵێت ئه‌م بارودۆخه‌ی هه‌رێمه‌که له به‌رژه‌وه‌ندی هیچ لایه‌ک نییه و با لایه‌نی ده‌سه‌ڵاتیش پڕۆژه‌ی خۆی هه‌بێت و گفت و گۆی له‌سه‌ر بکرێت و به‌ڵکو بتوانرێت له کۆی پڕۆژه چاکسازیه‌کان پڕۆژه‌یه‌کی هاوبه‌ش که کۆ ده‌نگیه‌کی نیشتیمانی له‌سه‌ر بێت بێته ئاراوه.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت وگۆکه بن که ماوه‌که‌ی 8:14 خوله‌که.


وه‌زاره‌تى دارایی هه‌رێم فه‌رمانى ده‌ستبه‌كاربوونى بۆ به‌ڕێوەبه‌ری نوێی گومركی گه‌رمیان ده‌ركرد، دواى ئه‌وه‌ى هەردوو به‌ڕێوەبه‌رى پێشووى به‌ڕێوبه‌رایه‌تییه‌كه و ده‌روازه‌ى نێوده‌وڵه‌تیى په‌روێزخان له پۆسته‌كانیان لابران.\nله نووسراوێكدا كه واژووى ئاوات جه‌ناب نوری وه‌زیری دارایی هه‌رێمى له‌سه‌ره و دوێنێ ده‌ركراوه، به فه‌رمی بڕیاردراوه به دانانى (هێمن نوری) به به‌ڕێوەبه‌رى نوێی گومركی گه‌رمیان.\nنووسراوه‌كه تیایدا هاتووه، “ئاماژه به نووسراوى وه‌زاره‌تى دارایی له ڕێككه‌وتى (10ى 1ى 2022)، به‌پێی ئه‌و ده‌سه‌ڵاته‌ى پێماندراوه بڕیارماندا به دانانى (ڕائید/ هێمن نوری ئه‌حمه‌د حه‌مید) وه‌ك به‌ڕێوەبه‌رى به‌ڕێوبه‌رایه‌تیى گومركی گه‌رمیان”.\nپۆستى به‌ڕێوبه‌رى گومركی گه‌رمیان، به‌ركه‌وته‌ى یه‌كێتیى نیشتمانى كوردستانه و له (3/11/2021)ـه‌وه به وه‌كاله‌ت به‌ڕێوه‌ده‌برێت، ئه‌وه‌ش دواى ئه‌وه‌ى به‌ڕێوەبه‌رى پێشووى به‌ڕێوەبه‌رایه‌تییه‌كه به فه‌رمانى وه‌زاره‌تى دارایی له‌گه‌ڵ به‌ڕێوەبه‌رى ده‌روازه‌ى نێوده‌وڵه‌تیى په‌روێزخان له پۆسته‌كانیان لابران.\nنوێترین زانیاریی له‌باره‌ى دابه‌شكردنى مووچه‌وه\nبه‌ڕێوه‌به‌رى گه‌نجینه‌ى 1ى سلێمانى ڕایده‌گه‌یه‌نێت، تائێستا هیچ بڕیارێك بۆ گەنجینەكان نەڕۆیشتووە كه سبه‌ینێ ده‌ستبه‌دابه‌شكردنى مووچه بكه‌ن. پێشتر وا…


هاوپه‌یمانى كوردستانى:ئامانج له‌سه‌ردانه‌كه‌ى حه‌لبوسى یه‌كلا كردنه‌وه‌ى یاساى هه‌ڵبژاردنه\nالأحد 22 كانون أول 2019 - 15:54\nهاوپه‌یمانى كوردستانى ئه‌مڕۆ یه‌كشه‌ممه، جه‌ختى كرده‌وه سه‌رانه‌كه‌ى محه‌مه‌د حه‌لبوسى سه‌رۆكى ئه‌نجومه‌نى نوێنه‌ران بۆ هه‌لێر به‌مه‌به‌ستى یه‌كلاكردنه‌وه‌ى پرۆژه یاساى هه‌ڵبژاردنه و ریَِیكه‌وتن له‌سه‌ر ئه‌و پرۆژه یاسایه.\nسه‌لیم شوشكه په‌رله‌مانتارى هاوپه‌یمانى كوردستانى به ئاژانسى هه‌واڵى عێراقیه(اه‌ع)ى راگه‌یاند:" ئامانج له سه‌ردانه‌كه‌ى حه‌لبوسى بۆ هه‌ولێر و چاوپێكه‌وتنى له‌گه‌ڵ نێچیرڤان بارزانى سه‌رۆكى هه‌رێمى كوردستان وتوێژكردنه له‌باره‌ى دۆزینه‌وه‌ى رێگا چاره‌یه‌ك بۆ یه‌كلا كردنه‌وه‌ى پرسى پرۆژه یاساى هه‌ڵبژاردن"، رونیشى كرده‌وه " وتوێژه‌كان به‌مه‌به‌ستى گه‌یشتن به رێكه‌وتنێك بۆ تێپه‌راندنى یاساى هه‌ڵبژاردن له‌به‌ر ئه‌وه‌ى گرنگترین داواكارى خۆپیشانده‌رانه و سه‌رجه‌م تاكه‌كانى گه‌لى عێراق ده‌گریچته‌وه".\nئاماژه‌ى به‌وه كرد " ئه‌گه‌ر هاتوو لایه‌نه‌كان رێكنه‌كه‌وتن له‌سه‌ر پرۆژه یاساى هه‌ڵبژاردن ئه‌وا سبه‌ینى ده‌نگدان له‌سه‌رى شكست ده‌هێنێت".\nوتیشى" سه‌رۆك كۆمار له‌ژێر فشارێكى نێو خۆى و هه‌رێمیه سه‌ربارى ئه‌و فشاره‌ى كه له‌لایه‌ن لایه‌نه سیاسیه‌كانه‌وه دێت بۆ دیارى كردنى سه‌رۆك وه‌زیران ، له‌لایه‌كى دیكه‌وه شه‌قامى عێراقى و خۆپیشانده‌ران داواى كه‌سایه‌تیه‌كى بێ لایه‌ن ده‌كه‌ن بۆ وه‌رگرتنى پۆستى سه‌رۆك وه‌زیران ".\nئه‌مڕۆ محه‌مه‌د حه‌لبوسى سه‌رۆكى ئه‌نجومه‌نى نوێنه‌ران گه‌یشته هه‌ولێر و له‌گه‌ڵ نێچیرڤان بارزانى سه‌رۆكى هه‌رێمى كوردستان كۆبوه‌وه بۆ وتوێژ كردن له باره‌ى دوا پێشهاته‌كانى گۆره‌پانى عێراقى.\nپه‌یامنێرمان ئاماژه‌ى به‌وه كرد " ئامانج له سه‌ردانه‌كه‌ى حه‌لبوسى یه‌كلا كردنه‌وه‌ى كه‌یسى پرۆژه یاساى هه‌ڵبژاردن و دیارى كردنى سه‌رۆك وه‌زیرانه".


کۆنفرانسی جیهانیی هەورامان ساز دەکرێت\n"لە بواری مافی ئافرەتاندا دەکرێت هەورامان ببێتە نموونەیەك بۆ عێراق و وڵاتانی ناوچەکە"\nKurdistan24 هه‌ولێر 17:05 2022/05/08\nکۆنفرانسی جیهانی هەورامان\nوا بڕیارە مانگی تەمووزی ئەمساڵ زانکۆی رازی کرماشان لە کۆماری ئیسلامی ئێران، بۆ یەکەمین جار کۆنفرانسی جیهانی هەورامان ساز بکات.\nکۆنفرانسەکە بە دروشمی (کەلەپووری جیهانیی هەورامان و گەشەپێدانی بەردەوام) گرنگی تۆماری جیهانیی هەورامان لە لایەن رێکخراوی یۆنسکۆوە دەخاتەڕوو، کە چۆن ئەم تۆمارە مێژووییە بکرێتە هۆکارێکی سەرەکی گەشەپێدانی هەورامان بووە.\nلەم چوارچێوەیەشدا، رۆژی شەممە 7ـی ئایاری 2022 پانێڵی دەستپێشخەری تۆماری جیهانیی "کولتوور و گەشەپێدانی بەردەوام" لە ژیر ناونیشانی (دیبلۆماسییەت و پەیوەندی نێودەوڵەتی) بەڕێوەچوو.\nلە پانێڵەکەدا سێ پسپۆڕ بابەتەکانیان پێشکەش کرد. د مەهدی شوشتەری کۆنسوڵی ئێران لە سلێمانی وتەیەکی دەربارەی دەرفەتەکانی هاوکاری وڵاتانی ناوچەکە و د. سیامەک بەهرامی مامۆستای زانکۆی کرماشان و خەڵکی هەورامان بابەتێکی لەسەر گرنگی تۆماری جیهانیی هەورامان پێشکەش کرد.\nرۆژی یەکەمی زەماوەندی پیرشالیار هەورامان فۆتۆ: سارا جەعفەری\nمه‌هدی شوشته‌ری سه‌ركونسوڵی كۆماری ئیسلامی ئێران له سلێمانی ئاماژه‌ی دا به رۆڵی كلتور له په‌یوه‌ندییه نێوده‌وڵه‌تیه‌كان و پێگه‌ی دیپلۆماسی گشتی له په‌یوه‌ندیه ده‌ره‌كیه‌كانی نێوان وڵاتان، تۆماركردنی جیهانی ناوچه‌ی كلتوری هه‌ورامان له‌لایه‌ن رێكخراوی یۆنسكۆوه وه‌ك كه‌له‌پووری كلتوری، به ره‌چاوكردنی توانا به‌رز و تایبه‌ته گه‌شتیاریه‌كان و كه‌له‌پووری كلتوری مه‌عنه‌وی و به‌رجه‌سته له ناوچه‌ی هه‌ورامان و درێژكراوه‌ی جوگرافیایی و كلتوری ئه‌م ناوچه‌یه تا پارێزگای هه‌ڵه‌بجه له هه‌رێمی كوردستان، لەهەمانکاتدا رایگه‌یاند ئه‌م بابه‌ته ده‌رفه‌تێكی گرانبه‌های بۆ په‌ره‌پێدانی په‌یوه‌ندییه‌كان و هاوكارییه‌كانی كۆماری ئیسلامی ئێران له‌گه‌ڵ هه‌رێمی كوردستان له ره‌هه‌نده جیاوازه‌كانی وه‌ك بواری گه‌شتیاری، زانستی و زانكۆیی، پیشه‌سازی كاری ده‌ستی، به‌ڕێوه‌چوونی رووداو و فستیڤاڵه كلتوری و هونه‌رییه هاوبه‌شه‌كان و ته‌نانه‌ت په‌ره‌پێدانی په‌یوه‌ندییه ئابووری و بازرگانیه‌كانی نێوان هه‌ردوولا دروست كردووه كه پێویست ده‌كات له‌لایه‌ن دامه‌زراوه و ده‌زگا و پێكهاته جیاوازه حكومی و ناحكومیه‌كانی هه‌ردوولاوه گرنگی تایبه‌تی پێ بدرێت.\nلە پانێڵەکەدا د. موئمین زەڵمی مامۆستای زانکۆ وەک تاقە نوێنەری زانکۆکانی هەرێمی کوردستان بابەتێکی لەژێر ناونیشانی ( هەورامان، زمان و کلتور و مافی ئافرەتان) پێشکەش کرد. لە وتارەکەیدا د. زەڵمی، باسی لە پێویستی هەماهەنگی هاوبەشی نێوان هەرێمی کوردستان و کۆماری ئیسلامی ئێران کرد بۆ گرنگیدان بە ناوچەی هەورامان، بۆ ئەو مەبەستەش پێشنیاری کردنەوەی ناوچەی ئازادی بازرگانی هەورامان و دروستکردنی لیژنەی هاوبەشی هەماهەنگی دوولایەنە و پرۆژەی هاوبەشی هونەری و تەلارسازی و هەروەها بەرهەمهێنان فیلم و دۆکیۆمێنتاری لەسەر هەورامان بە پێویست زانی و جەختیکردەوە کە لە بواری مافی ئافرەتاندا دەکرێت هەورامان بە ژینگەی تەندروستی کۆمەڵایەتییەوە ببێتە پێشەنگ و نموونەیەك بۆ عێراق و وڵاتانی ناوچەکە لە پێناو پارێزگای لە مافی ئافرەتان و کەمکردنەوەی توندتیژی دژی ژنان کە هەورامان لەم ڕووەوە پێشەنگە لە مافی ئافرەتان.\nئاوایی بێساران-ی هەورامان لە سنووری پارێزگای سنه له رۆژهه‌ڵاتی كوردستان، فۆتۆ: سارا جەعفەری\nد. موئمین زەڵمی باسی لە رۆڵی وەزیری رۆشنبیری حکومەتی هەرێمی کوردستانیش کرد کە لە ماوەی ڕابردوودا دەستپێشخەر بووە بۆ پێشکەشکردنی پرۆژەی خوێندنی زمانی دایک بۆ منداڵانی هەورامان کە ئەمەش بناغەیەکی گرنگە بۆ خزمەتی فەرهەنگ و کلتوری ناوچەکە و پارێزگاری لە زمانی هەورامی.\nوا بڕیارە لە کۆنفرانسەکەدا توێژەرانی ناوخۆیی و نێودەوڵەتی بەشداری کارایان هەبێت.


مه‌سرور بارزانى باس راپرسى و جيابوينه‌وه له ده‌وڵه‌تيگ ناسه‌روه‌خوه‌ى كرد\nشه‌فه‌ق نيوز/ مه‌سرور بارزانى راوێژكار ئه‌نجومه‌ن ئاسايش هه‌رێم كوردستان، جه‌خت له‌وه كرد ك سه‌ركرده‌يل كورد په‌شيانه‌و نيه‌ون له ئه‌نجامداين راپرسى و ئه‌وه‌گ باس كرياگه‌و به‌رنامه ئه‌راى دانرياگه بايه‌سه ئه‌نجام بگرێد.\nبارزانى له لێدوانه‌يلى له كه‌رنه‌ڤاڵ يه‌كێتى خوه‌ندكاره‌يل كوردستان ئه‌را پشتگيرى راپرسى ك له هه‌ولێر ريكخرياگ، باس له گرينگى سه‌روه‌خوه‌يى هه‌رێم كوردستان كرد و جه‌خت له‌وه كرد و وت: نه‌بايه‌د كورد له‌لايه‌ن كه‌سه‌يل تره‌و حوكم بكريه‌ن و ئه‌وانه‌كيش چه‌ويان ها ده‌سكه‌فتن پۆسته‌يل له ده‌وڵه‌تيگ تر نه‌بايه‌د رينمايى ئه‌را ئيمه ده‌ربكه‌ن له‌باره‌ى راپرسى.\nجى باسه بارزانى هه‌ميش وت: ئيسه كوردستان به‌شيگه له حكومه‌تيگ تر ك ئه‌ويش حكومه‌تيگه تواناى مقه‌يه‌تيكردن سه‌روه‌خوه‌يى خوه‌ى نه‌يرێد و له‌گشت لايگه‌و ده‌خاڵه‌ت له كاروبارى ئه‌كريه‌ێد و ئه‌گه‌ريش ئه‌وان سه‌روه‌خوه‌يى ئه‌را كورد ناخوازان كورده‌يل خوه‌يان ئه‌خوازنه‌ى.


تۆماس ھاردی - ویکیپیدیا، ئینسایکڵۆپیدیای ئازاد\nتۆماس ھاردی (ماوەی ژیان:٢ی حوزەیرانی ١٨٤٠ تاکوو ١١ی کانوونی دووەمی ١٩٢٨) نووسەری کورتە چیڕۆک و ڕۆماننووس و شاعیری بریتانیایییە.\nڕێئالیستێکی سەردەمی ویکتۆرییەن بە سەبک و سونەتی جۆرج ئێلیۆت بوو، ئەو ھەم دە ڕۆمانەکانیدا و ھەم دە شێعرەکانیدا لەژێر کاریگەری ڕۆمانتیسیزم بوو کە ھەروەتر شێعرەکانی ویلیام وۆردسوۆرس دەگرێتەوە. ئەو زۆری ڕەخنە لە کۆمەڵگای ویکتۆریایی دەگرت بەتایبەت لەبارەی دۆخی ڕوو بە خراپی دێھاتەکانی بەریتانیا وەک زاگەی خۆی لە باشووری خۆراوای ئینگلیس. تۆماس ھاردی ھەوەڵێ وەک نووسەری ئەو ڕۆمانانە بەنێوبانگ بوو: دوور لە خەڵکی شێت، شارەداری کاستربریج، تێس لە بنەماڵەی دوربرویل، جودی نادیار. زۆربەی ڕۆمانەکانی لەبارەی کاراکتێرھایێکی تڕاژیکە کە دەگەڵ ھەستەکان و دۆخی کۆمەڵایەتی خۆیان شەڕ دەکەن. دوو ڕۆمانی 'تێس لە بنەماڵەی داربرویل' و 'دوور لە خەڵکی شێت'، لە ڕاپرسی بی بی سی دا دە لیستی پەنجادانە لە باشترین ڕۆمانەکان دا ڕیز کرا.\n٢ ساڵەکانی کۆتایی\nتۆماس ھاردی لە دووھەمین ڕۆژی مانگی حوزەیرانی ساڵی ١٨٤٠ لە دێھاتێک لە ناوچەی ستینسفۆڕد (Stinsford) لە ڕۆژھەڵاتی دۆرچێستێر لە دۆرسێت (Dorset) لە بەریتانیا لە دایک بوو، جێگایێک کە لە وێ باوکی بە نێوی تۆماس (١٨١١_١٨٩٢) وەک بەردتراش و بەننا کاری دەکرد و دەگەڵ دایکی بە نێوی جێمیما (Jamima) (١٨١٣_١٩٠٤) دە ساڵی ١٨٣٩ دا ھاوسەرگیری کرد. جێمیما کتێبخوێن بوو و تۆماسی پەروەردە کرد تا ئەوکاتەی لە تەمەنی ھەشت ساڵی چۆ ھەوەڵین قوتابخانەی لە بۆکھامپتن (Bockhampton). بەڵام چوونکێ بنەماڵەی ھاردی ھەژار بوون و نەیانئەتوانی ئاسانکاری ڕۆیشتن بۆ زانکۆی بۆ تۆماس بەرھەم بێنن، لە تەمەنی شازدە ساڵ کۆتایی بە خوێندنی فەرمی ھێنا و بوو بە شاگردی مێعمارێکی ناوچەکە.\nھاردی پێش کۆچکردنی بۆ لەندەن لە ساڵی ١٨٦٢، وەک مێعمارێک لە دۆرچێستێر پەروەردەی دیت. لەوێ وەک خوێندکار لە زانکۆی کینکز کالێجی لەندەن (King's College London) ناونووسی کرد. ئەو براوەی چەند پاداشت لەلایەن پەیمانگای سەڵتەنەتی مێعمارەکانی بەریتانیا و ئەنجومەنی مێعماران بوو.\nھاردی لە لەندەن قەت ھەستی بەوە نەکرد لە ماڵە خۆیەتی چوونکێ بە ڕوونی ئاگاداری جیاوازی چینەکان و جایگاھی کەمی کۆمەڵایەتی خۆی لەوێ بوو، کەوایە لە کۆتاییدا بە خاتری تەندروستی خۆی گەڕاوە دۆرسێت و لە وێیماوس (Weymouth) جێگیر بوو و بڕیاری دا ھەموو کاتی خۆی بۆ نووسین تەرخان بکا.\nھاردی بە خاتری وێرانێکانی شەڕی جیھانی ھەوەڵ شڵەژابوو و ماوەیێکی زۆر بیری لەوە دەکردەوە کە «ھەست دەکەم دونیایێک کە تووندوتیژی و بێڕەحمێکی وای تێدا دەکرێ شایەنی ڕزگارکردنی نییە و باشترە لە شارستانییەتی ڕۆژاوا گەڕێین کە لە ناو بچێ و شانس بە نەژادی ڕەش و زەرد بدەین».\nلە ساڵی ١٩٢٧، ھاردی تووشی نەخۆشی پلوریسی (pleurisy) دەبێ و سەعات ٩ی ڕۆژی ١١ی بەفرانباری ساڵی ١٩٢٨ لەکاتێکدا کە دوایین شێعری بە ھاوسەرەکەی دیکتە ئەکا، کۆچی دوایی ئەکا.\nکۆبوونەوەی ناشتنی تەرمی ھاردی لە ڕۆژی ١٦ی مانگی کانوونی دووەم لە کڵێسای وێست منیستێر (West Minister) بە مشت و مڕی لەسەر جێگای ناشتنەکەی، بەڕێوەچوو چوونکێ ئاواتی ھاردی ئەوە بوو کە لە لای ھاوسەری ھەوەڵی بنێژرێ و خزم و ھاوڕێکانیشی ھاوڕا بوون بەڵام جێبەجێکارەکەی پێداگر بوو لەسەر وەیکە لە لای شاعیرانی بەنێوبانگی کڵێسا بنێژرێ و دوای گفتوگۆیێکی زۆر بڕیار درا کە دڵی وی لە لای ئێما (Emma) ھاوسەری ھەوەڵی بنێژن و تەرمەکەی لە جێگای شاعیرەکان.\nدوای مردنی ھاردی، بەڕێوەبەرەکی نامەکان و یاداشتنامەکانی دەسووتێنێ بەڵام ١٢ یاداشتنامەی بەجێ دەمێنێ کە لە یەکیاندا یاداشت و چیرۆکەکانی ڕۆژنامەی ساڵی ١٨٢٠ دەدۆزنەوە و لێکۆڵینەوەیەک لەسەر وەیکە ھاردی بە چ شێوەیەک ئەو چیرۆکانەی لە نێو کارەکانی خۆیدا بە کار ھێناوە، بەڕێوەچۆ.\nھەوەڵین ڕۆمانی ھاردی بە نێوی «خاتوون و پیاوی ھەژار» (The Poor Man and the Lady) بوو کە لە ساڵی ١٨٦٧ تەواوی کرد بەڵام کەس بۆی چاپ و بڵاو نەکردەوە. دوایە ھاردی ئەو کارەی نیشانی ھاوڕێ و فێرکارەکەی دا کە بۆخۆی نووسەر و شاعیر بوو و ئەو ھەستی کرد بەھۆی سیاسی بوونی ڕۆمانەکە، دەکەوێتە ژێر مشت و مڕی و لەوانەیە نەتوانێ دوای وی ھیچ ڕۆمانێکی دیکە لە داھاتوودا بڵاو کاتەوە. کەوایە ھاردی گوێی دا بە قسەی ھاوڕێکەی و دەستی لە بڵاوکردنەوەی ئەو کارە کێشا. بەڵام بە دڵگەرمی ھاوڕێکەی لەسەر نووسین بەردەوام بوو و دوو ڕۆمانی «چارەسەرەکانی نائۆمێدانە» (Desperate Remedies) لە ساڵی ١٨٧١ و «لەژێر داری گرینوود» (Under the Greenwood Tree) لە ساڵی ١٨٧٢ بە شێوەی نەناسراو بڵاو کراوە. لە ساڵی ١٨٧٣، «یەک جووت چاوی شین» (A Pair of Blue Eyes) بە نێوی خۆی چاپ کرد. ڕۆمانی «دوور لە خەڵکی شێت» (Far from the Madding Crowd) لە ساڵی ١٨٧٤ پەخش کرا و ئەوەندە سەرکەوتوو بوو کە توانی کاری مێعماری بەجێ ھێڵی و ھەموو کاتی خۆی بۆ ئەدەبیات تەرخان کا و بە درێژایی ٢٥ ساڵ دوای وی زیاتر لە دە ڕۆمان بنووسێ.\nھاردی ھەوەڵین پەرتوکی شێعری لە ساڵی ١٨٩٨ بە نێوی «شێعرەکانی وێسێکس» (Wessex Poems) چاپ کرد و کۆمەڵێک لە شێعرەکانی بوو کە لە ماوەی سی ساڵ دا نووسیبوی. لە سەدەی بیست دا ھاردی تەنیا ھەر شێعری بڵاو کردەوە.\nتۆماس ھاردی ھەموو جۆر شێعرێکی دەنووسی وەک ھەڵبەستی کورت، ھەڵبەستی چیرۆکی، تەنز، مۆنۆلۆگی درامایی، دیالۆگ و ھەروەھا سێ پەرتووکی درامای شەڕ بە نێوی «The Dynasts».\n3. Tomalin, Claire, (2007), Thomas Hardy, the Time-torn Man, Penguin, pp. 30, 36\n4. Hardy, Emma (1961) Some Recollections by Emma Hardy; with some relevant poems by Thomas Hardy; ed. by Evelyn Hardy & R. Gittings. London: Oxford University Press\n5. .Gibson, James (ed.) (1975) Chosen Poems of Thomas Hardy, London: Macmillan Education; p.9\n6. .Wilson, Keith (2009). A Companion to Thomas Hardy. John Wiley & Sons. p. 55\n7. .Burley, Peter (2012). "When steam railroaded history". Cornerstone. 33 (1): 9\n8. .Walsh, Lauren (2005), "Introduction", The Return of the Native, by Thomas Hardy (print), Classics, New York: Barnes & Noble\n9. .Watts, Cedric (2007). Thomas Hardy: 'Tess of the d'Urbervilles'. Humanities-Ebooks. pp. 13, 14\n10. Florence Emily Hardy, The Early Life of Thomas Hardy, 1840–1891, p. 269\n11. .Geoffrey Harvey, Thomas Hardy: The Complete Critical Guide to Thomas Hardy. New York: Routledge, 2003, p.108\nوەرگیراو لە «https://ckb.wikipedia.org/w/index.php?title=تۆماس_ھاردی&oldid=936646»\nئەم پەڕەیە دواجار لە ١٨:٥٥ی ٢٤ی ئازاری ٢٠٢٢ نوێ کراوەتەوە.


گۆڕان: پێش ده‌ستبردن بۆ موچه‌ی هاوڵاتیان ده‌ست به گیرفانی خۆتاندا بكه‌ن – Standard Kurd\nگۆڕان: پێش ده‌ستبردن بۆ موچه‌ی هاوڵاتیان ده‌ست به گیرفانی خۆتاندا بكه‌ن\nلەلایەن ستاندار Posted on ئازار 27, 2020 957 جار بینراوە 0 سەرنج\nفڕاکسیۆنی گۆڕان لە ئەنجومەنی نوێنەرانی عێراق بەتوندی دژی دەسکاریکردنی موچەی فەرمانبەرانی هەرێم دەوەستێتەوەو ڕایدەگێنێت بەشداری گۆڕان له حكومه‌تی هه‌رێم له‌پێناوی هێنانه‌كایه‌ی چاكسازیی ڕاسته‌قینه و بنبڕكردنی گه‌نده‌ڵی و هێنانه‌كایه‌ی دادی كۆمه‌ڵایه‌تی بوه نه‌ك به‌شداری كردن له بڕینی قوتی خه‌ڵك و, دژی ئەوەین لەژێر هیچ پاساوێکدا موچەی فەرمانبەران کەمبکرێتەوە و دەسکاری بکرێت.\nدەقی بەیاننامەی فراکسێۆنی گۆڕان لە پەرلەمانی عێراق سەبارەت بە دەسکاریکردنی موچەی فەرمانبەرانی هەرێم.\nپێش ده‌ستبردن بۆ موچه‌ی هاوڵاتیان ده‌ست به گیرفانی خۆتاندا بكه‌ن.\nبه هۆی هاتنی په‌تای كوشنده‌ی كۆرۆناوه هاوڵاتیانی هه‌رێم ناچارن له ماڵه‌كانی خۆیان بمێننه‌وه و, خه‌ڵكی كوردستان ئاستێكی به‌رزی هوشیارییان پیشان داوه له‌ئاست دۆخه‌كه. له هه‌مان كاتیش دا خه‌ڵكی خێرخوازی هه‌رێم, بونه‌ته سه‌رمه‌شق له ئاستی جیهان بۆ ڕوبه‌ڕو بونه‌وه‌ی ئاسه‌واره ئابورییه خراپه‌كانی ئه‌م ڤایرۆسه له‌سه‌ر چینی هه‌ژار و كه‌م ده‌رامه‌ت.\nجێی خۆیه‌تی لێره‌دا زۆر سوپاس كادری ته‌ندروستیی هه‌رێم و حكومه‌ته خۆجێییه‌كان به هه‌مو ده‌زگاكانییه‌وه بكه‌ین بۆ به‌جێهێنانی ئه‌ركه‌كانیان به باشترین شێوه.\n١. به‌زوترین كات وه‌فدی حكومه‌تی هه‌رێم سه‌ردانی به‌غدا بكات بۆ ئه‌وه‌ی ڕێكه‌وتن بكرێ له‌سه‌ر جێبه‌جێ كردنی ڕێكه‌وتنه‌كه‌ی كۆتایی ساڵی ڕابردو تا ده‌رچونی یاسای بودجه‌ی ساڵی ٢٠٢٠.\n٢. پێویسته هه‌ڵمه‌تێكی به‌رفراوانی چكسازیی ڕیشه‌یی له هەرێم ئه‌نجام بدرێ له‌پێناو نه‌هێشتنی گه‌نده‌ڵی و موچه‌ی بندیوار و خانه‌نشینی نایاسایی.\n٣. به‌زویی سه‌رجه‌م قه‌رزی حكومه‌ت لای كۆمپانیاكان وه‌ربگیرێته‌وه. هه‌روه‌ها هه‌مو ئه‌و لێخۆشبونه نایاساییانه‌ی له باجی كۆمپانیاكان كراون هه‌ڵبوه‌شێنرێته‌وه و, به‌پێی یاسا به‌ركاره‌كان بێ ئاوارته كردن باج به‌سه‌ر هه‌مو كۆمپانیاكان بسه‌پێنرێ.\nله كۆتاییدا دوپاتی ئه‌كه‌ینه‌وه به‌شداریی گۆڕان له حكومه‌تی هه‌رێم له‌پێناوی هێنانه‌كایه‌ی چاكسازیی ڕاسته‌قینه و بنبڕكردنی گه‌نده‌ڵی و هێنانه‌كایه‌ی دادی كۆمه‌ڵایه‌تی بوه نه‌ك به‌شداری كردن له بڕینی قوتی خه‌ڵك و, دژی ئەوەین لەژێر هیچ پاساوێکدا موچەی فەرمانبەران کەمبکرێتەوە و دەسکاری بکرێت. هەڵبه‌ت حكومه‌تی هه‌رێم ده‌سه‌ڵاتی ده‌سكاریی موچه‌ی نیی كه به‌پێی یاسا ڕێكخراوه.\nبڵاوکراوەی پێشووئەو جیاوازییەی کە نابینرێ\nبڵاوکراوەی نوێترپەرەسەندنی نوێ لەزینی وەرتێ: ئەمرۆ دووجار خەریك بوو شەری براكوژی لەنێوان دوو حیزب سەرهەڵبدا\nPosted on ئایار 10, 2020 0 6844\nPosted on ئایار 15, 2020 0 290\nPosted on ئایار 19, 2020 0 254\nPosted on ئایار 25, 2020 0 182\nPosted on حوزه‌یران 2, 2020 0 187


📕 ئینزیبات خانە و تاوانەکانی زەعیم سدیق 1961-1964 پەڕتووکخانە\n📅 کاتی تۆمارکردن Jun 12 2018 8:12AM\n👁 ئەم بابەتە 2,357 جار بینراوە\nم. محەمەد باقی سەعید  [ زۆرتر... 👁] ✖ ✖ 0 3 ✔ 91% ✍ ز.س. 12-6-2018 8:12:24\n👫 زەعیم سدیق کەسایەتییەکان\n📅 کاتی تۆمارکردن Jun 9 2011 9:59PM\n👁 ئەم بابەتە 12,716 جار بینراوە\nیەکێکە لەو تاوانبارانەی کە بەشێوەیەکی راستەوخۆ دەس [ زۆرتر... 👁] ✖ ✖ 0 11 ✔ 90% ✍ هـ.ب. 9-6-2011 21:59:07


کوردیپێدیا - سلێمانی.. 360 هاوڵاتی بۆ بەجێهێنانی فەریزەی حەج بەڕێدەکەون\n📊 سلێمانی.. 360 هاوڵاتی بۆ بەجێهێنانی فەریزەی حەج بەڕێدەکەون | پۆل: ئامار و راپرسی | زمانی بابەت: 🏳 کوردیی ناوەڕاست\nسلێمانی.. 360 هاوڵاتی بۆ بەجێهێنانی فەریزەی حەج بەڕێدەکەون\nبەڕێوەبەری راگەیاندنی وەزارەتی ئەوقاف و کاروباری ئاینی حکومەتی هەرێمی کوردستان رایدەگەیەنێت ئەمڕۆ 360 حاجی لە فڕۆکەخانەی سلێمانییەوە بەڕێدەکرێن بۆ بەجێ هێنانی فەریزەی حەج و بڕیارە سبەینێش لە فڕۆکەخانەی شاری هەولێرەوە 360 حاجی تریش بەڕێ بکرێن بۆ بەجێهێنانی فەریزەی حەج، وتیشی: "تا ئەم هەفتەیە دەبێت سەرجەم حاجیانی هەرێمی کوردستان بەرێی بکرێن".\nمەریوان نەقشبەندی، بەڕێوەبەری راگەیاندنی وەزارەتی ئەوقافی حکومەتی هەرێمی کوردستان بە خەندانی راگەیاند: پاش ئەوەی حکومەتی عیراق چەندین جار گۆرانکاری کرد لە کاتی رۆشتنی حاجیانی هەرێمی کوردستان و دوێنی لەلایەن حکومەتی عیراقەوە ئاگاداری ئەوە کرایەوە ئەمڕۆ حاجیانی هەرێم بەڕێ بکرێن.\nوتیشی: "ئەمرۆ 360 حاجی لە فڕۆکەخانەی سلێمانییەوە بەڕێ دەکرێن بۆ بەجێهێنانی فەریزەی حەج و بڕیاریشە سبەینێ لە فڕۆکەخانەی شاری هەولێرەوە 360 حاجی تریش بەڕێ بکرێن بۆ بەجێهێنانی فەریزەی حەج تا ئەم هەفتەیەش دەبێت سەرجەم حاجیانی هەرێمی کوردستان بەرێ بکرێن کە ژمارەیان سێ هەزار و 654 حاجیە".\nمەریوان نەقشبەندی راشیگەیاند: تا ئێستا هیچ گرفتێکی ئیداری نییە و سەرجەم ئامادەکارییەکان کراوە بۆ بەجێهێنانی فەریزەی حەج.\nداواشی لە حاجیانی هەرێمی کوردستان کرد کە تەلەفۆنەکانیان دانەخەن بۆ ئەوەی ئاگادار بکرێنەوە تا بتوانن فەریزەی حەج بەجێ بهێنن.\n📅 رۆژی دەرچوون: 08-09-2014\n➕ ئەم بابەتە لەلایەن: (هاوڕێ باخەوان)ەوە لە: Sep 8 2014 9:26AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 8 2014 9:27AM باشترکراوە


سمكۆ محه‌مه‌د/ ئیبراهیمه په‌یكه‌رشكێنه‌كه.. !\nپه‌یكه‌ر شكاندنه‌كه‌ی هه‌فته‌ی رابردووی مامۆستای كۆلێژی هونه‌ره جوانه‌كان كه‌هیچ میدیایه‌كی كوردی نه‌یكرد به‌هه‌واڵ و سه‌ركۆنه نه‌كرا، سه‌یرترین نمونه‌ی دژه پێشكه‌وتنی هه‌واڵی كورده‌واری بوو، ئه‌و كرده‌وه سه‌یره‌ی له‌م كاته‌دا كه داعشی كورد مۆدێله‌كه‌ی به‌رهه‌مهێناوه، ئه‌مه ئه‌وه‌مان بۆ ده‌سه‌لمێنێ كه هه‌ندێكجار وه‌هم ئینسان ده‌كات به سۆپه‌رمان و ناوه‌ڕۆكی خۆیان ئاشكرا ده‌كه‌ن و خۆیان لێده‌بێته ئیبراهیم پێغه‌مبه‌ر، ئه‌و ئیبراهیمه‌ی كه‌وه‌ختێك په‌یكه‌ره‌كانی میسری سه‌رده‌می فیرعه‌ونه‌كانی شكاند، به‌لێم ئه‌م مامۆستایه‌ی كه به‌پێچه‌وانه‌ی ئیبراهیم پێغه‌مبه‌ره‌وه و دژی پێشكه‌وتنه و ناشزانێ بۆچی په‌یكه‌ر ده‌شكێنێ، جگه‌له‌وه‌ی هیچ مانایه‌كی فه‌لسه‌فی نییه ته‌نها دژایه‌تی به‌ناو كوفر نه‌بێت، به‌پێچه‌وانه‌وه قینی توندڕه‌وی ئاین یه و هیچی تر.\nئه‌وه‌ی مامۆستاكه‌ی هونه‌ره‌جوانه‌كان هه‌فته‌ی رابردوو كردویه‌تی، شتێكی نامۆ و نوێ نییه كه بزانین بۆچی ئه‌و نه‌زانین و دڵڕه‌قییه له‌گه‌ڵ هونه‌ردا ده‌كرێت، چونكه پێشتریش ده‌یان نمونه‌ی له‌وجۆره هه‌بووه كه مامۆستا به‌مانای قین، قینی له‌پێشكه‌وتن و هونه‌ر و میتۆدی خوێندن بووه و به ئاره‌زووی خۆی ده‌ستكاری وانه‌كانی خوێندنی كردووه دژی پێشكه‌وتنی منداڵ و نه‌وه‌ی نوێی كورد، تائێستا ده‌یان نمونه‌ی له‌و جۆره له‌میدیاكان بلێوكراوه‌ته‌وه كه مامۆستای قونابخانه‌كان هه‌بووه وانه‌ی هونه‌ری بۆ وانه‌ی ئاین ته‌رخان كردووه و رێگه‌ی نه‌داوه قوتابیه‌كان بزانن هونه‌ر چییه و چێژ له‌هونه‌ر وه‌ربگرن، به‌مانای ئه‌وه‌ی كه هونه‌ر كوفر و گوناهه، له‌به‌رامبه‌ریشدا نه به‌ڕێوه‌به‌ری قوتابخانه و نه وه‌زاره‌تی په‌روه‌رده هیچ ئیجرائاتێكیان نه‌كردووه، كه‌چی له‌به‌رامبه‌ر مامۆستایه‌ك كه پێشكه‌وتوو بووه و باسی زانستی كردووه، دوچاری لێپرسینه‌وه كراوه، بۆیه ئه‌گه‌ر ئه‌گه‌ر مامۆستاكان له خوێندنی سه‌ره‌تاییه‌وه سه‌رنجیان رانه‌كێشرێ بۆ پێشكه‌وتن و سنوورێكیان بۆ دانه‌نرێت، هه‌رئه‌وه‌ی لێده‌رده‌چێت كه مامۆستایه‌كی په‌یكه‌رتاش توشی وه‌همی پاڵه‌وانێتی بیچت و ببێته په‌یكه‌ر شكێن.\nوه‌همی بوون به ئیبراهیم له‌كۆمه‌ڵگه‌ی رۆژهه‌لێتی و به‌تایبه‌تی كۆمه‌ڵگه‌ی توندڕه‌و، له‌وێوه سه‌رچاوه‌ی گرتووه كه‌هه‌موو ره‌تكردنه‌وه‌یه‌ك له‌پێناو رازیكردنی بیری كۆنی ئاین په‌رستی به‌بێ لۆژیك و به‌بێ هه‌وڵدانه بۆ پێشخستنی كۆمه‌ڵگه، ئه‌و تێگه‌یشتنه‌ی راگری كۆلێژی هونه‌ره جوانه‌كان كه له‌كاری گروپه توندڕه‌وه‌كان ده‌چێت، جگه له‌وه‌ی ره‌فتارێكی ناشارستانیه، دژی هه‌موو ئاینه‌كان و بیری پێكه‌وه‌ژیانی ئاینه‌كانیشه، چونكه له‌نێو ئاینه‌كانی دیكه‌دا له‌ده‌ره‌وه‌ی په‌یكه‌ر په‌رستن، په‌یكه‌ر بۆخۆی هونه‌ره و مانایه‌كی ئایدیایی كۆنی هه‌یه، له‌بارێكی دیكه‌وه دژی ئارشیفیكردنی توانای خوێندكار و كه‌سه به‌تواناكانی ئه‌م ولێته‌یه، دژی میتۆدی خوێندنیشه كه‌مامۆستاكه خۆی به‌شداره له‌و میتۆد و سیستمه، له‌حاڵێكدا ئه‌و په‌یكه‌رانه‌ی كه شكێنراون، هه‌موو كه‌س ده‌زانێ كه نه‌بۆ په‌رستن دروستكراون و نه‌بۆ دژایه‌تیكردنی ئاینن، تاكو خۆی وه‌كو پاڵه‌وانی په‌یكه‌ر شكێن پێناسه بكات.\nشكاندنی په‌یكه‌ر به‌شێكی بۆ ئه‌و تێگه‌یشتنه ده‌گه‌ڕێته‌وه كه به‌شێك له‌مه‌لای مزگه‌وته‌كان یان مه‌لا توندڕه‌وه‌كان به‌بێ تێگه‌یشتن له میتۆدی خوێندن، خه‌ڵكی هان ده‌ده‌ن دژی هه‌موو جۆره كردارێكی هونه‌ری، بۆ نمونه به‌شێك له‌و پیاوه ئاینیانه هێشتا جیاوازی له‌نێوان هونه‌ری لیریكی و فیلمی رووت، یان پوت په‌رستی و په‌یكه‌رتاشی له‌پێناو هونه‌ردا ناكه‌ن، ئه‌م دواكه‌وتووییه ئه‌گه‌ر له‌نێو خه‌ڵكی عه‌وامی نه‌خوێنه‌وار باوبێت ئاساییه، به‌لێم بۆ مامۆستایه‌كی زانكۆ نه‌ك هه‌ر بۆ زانكۆكه، به‌ڵكو بۆ سیستمی خوێندن و بۆ حكومه‌تی هه‌رێمیش نه‌نگییه كه خاوه‌نی ئه‌م جۆره مامۆستایه بێت و چاوه‌ڕوان بێت نه‌وه‌یه‌كی پێشكه‌وتووخواز به‌رهه‌مبێت له‌ژێر ده‌سه‌لێتی ئه‌م ته‌رزه له مامۆستا كه خۆیان لێبۆته ئیبراهیمی په‌یكه‌ر شكێن، بۆیه له‌م به‌ناو ئیبراهیمه‌وه ده‌بێ مه‌ترسی گه‌رایه‌كی توندڕه‌و بكه‌ین كه دژی پێشكه‌وتنی كوردن.


یوڤیچ له دوو یانه‌ی ئیتاڵی نزیکبووه‌ته‌وه و زێدان ڕه‌زامه‌ندی نیشانداوه\nهێرشبه‌ری سڕبی یانه‌ی ڕیاڵ مه‌درید، لوکا یوڤیچ له‌م وه‌رزه‌دا به‌پێی پێویست ده‌رنه‌که‌وتووه و وه‌ک ئه‌گه‌رێکی به‌یێز ئاماژه به گواستنه‌وه‌ی بۆ یانه‌یه‌کی گه‌وره‌ی ئیتاڵیا ده‌کرێت.\nماڵپه‌ڕی کالچیۆ میرکاتۆی ئیتاڵی ئاشکرایکردووه، لوکا یوڤیچ نه‌یتوانیوه ڕه‌زامه‌ندی زینه‌دین زێدانی ڕاهێنه‌ر به‌ده‌ستبهێنێت، له هاوینی ڕابردوو نزیکبوو ماڵئاوایی له یانه‌ی شاهانه‌ی مه‌درید بکات، به‌ڵام ڕاهێنه‌ره فه‌ره‌نسییه‌که بڕیاریدا چانسی زیاتری پێبدات و له‌م وه‌رزه‌دا له چه‌ند ڕوبه‌ڕوبوونه‌وه‌یه‌کدا به شێوه‌ی سه‌ره‌کی به‌شداریپێکردووه، به‌ڵام دووباره شکستیهێناوه.\nزێدان بۆ گواستنه‌وه‌کانی زستانه‌ی 2021 ڕه‌زامه‌ندی ده‌ربڕیوه ده‌ستبه‌رداری هێرشبه‌ره‌که ببێت، له به‌رانبه‌ردا یانه‌کانی ناپۆلی و میلان ئاماده‌ییان نیشانداوه به شێوازی خواستن بۆ ماوه‌ی شه‌ش مانگ له میرکاتۆی زستانه‌دا گواستنه‌وه‌ی پێبکه‌ن، له‌گه‌ڵ جێگیرکردنی به‌ندی گواستنه‌وه‌ی هه‌میشه‌یی له دوای شه‌ش مانگی یه‌که‌م.\nسه‌رچاوه‌که دووپاتیده‌کاته‌وه، تاوه‌کو ئێستا یوڤیچ له‌گه‌ڵ هیچ یه‌کێک له یانه داواکاره‌کانی ڕێککه‌وتنی نه‌کردووه، به‌ڵکو چاوه‌ڕوانی داهاتووی ده‌کات له یانه‌ی شاهانه.\nیوڤیچ له هاوینی 2019 به‌بڕی 60 ملیۆن یورۆ له یانه‌ی ئینتراخت فرانکفۆرته‌وه په‌یوه‌ندی به ڕیاڵ مه‌دریده‌وه کرد، به درێسی شاهانه‌وه له 31 یاریدا به شێوه‌ی سه‌ره‌کی و یه‌ده‌گ به‌شداری پێکراوه و ته‌نها دوو گۆڵ و دوو ئه‌سیستی تۆمارکردووه.\nکەرکوک.. دوو لە دزەکانی باندەكەی ئەمشەو دەستگیرکران\nتوخێل داهاتووی له پاریس یه‌کلاییدکرده‌وه\nڕۆناڵدۆ لە مانچستەر یونایتد دەمێنێتەوە\nخۆرخی میندێز، بەڕێوەبەری كارەكانی ڕۆناڵدۆ، هیچ تەمومژێكی لەسەر داهاتووی هێرشبەرە پورتوگالییەكە نەهێشت. میندێز لە چاوپێكەوتنێكدا لەگەڵ سكای سپۆرت…\nلە گەڕی دەیەمی پاڵاوتنەكانی كیشوەری ئەوروپا بۆ مۆندیالی 2022، ئەمڕۆ چەند یارییەكی بەهێز ئەنجامدەدرێن. كاتژمێر 5ی ئێوارە هەڵبژاردەی…


له په‌یمانگای ته‌كنیكی ده‌ربه‌ندیخان سیمیناریك به‌رێوه‌چوو – زانکۆی پۆلیتەکنیکی سلێمانی\nبه‌رواری 27/8/2017 به‌ئاماده‌بوونی ژماره‌یه‌كی به‌رچاو له خوێندكارانی 12ی ئاماده‌یی زانستی و وێژه‌یی و پیشه‌یی یه‌كانی سنوری ده‌ربه‌ندیخان و ده‌ورو به‌ری ، راگرایه‌تی په‌یمانگا هه‌ستا به ئه‌نجامدانی سیمینارێك سه‌باره‌ت به شێوازی وه‌رگرتنی ڕاسته‌وخۆی خوێندكاران له زانكۆو په‌یمانگاكان و خستنه‌رووی زانیاری وردو دروست به شێوه‌یه‌كی چرو پڕ له سه ر چۆنیه‌تی هه‌لبژاردنی ئه‌وبه‌شه‌ی كه خوێندكار ئاره‌زومه‌نده لێی وه‌ربگیرێت به پێی ئاستی كۆنمره‌كه ی و پركردنه‌وه‌ی فۆرمی تایبه‌ت به و به‌شانه له هه‌ر كۆلێژ و په‌یمانگایه‌ك بێت له زانكۆ و په‌یمانگاكانی هه‌ریمی كوردستان .\nوه دواتر گوێ گیرا بۆ سه‌ره‌نج و پرسیاره‌كانی خوێندكاران و به‌شداربووان و وه‌لامی ته‌واوی پرسیاره‌كانیان درایه‌وه له لایه‌ن راگرایه‌تی یه‌وه ئاماده‌یی ته‌واو نیشان درا بۆ هاوكاریكردنی خوێندكاران له پرۆسه‌كه‌دا وه‌ك سالانی رابردوو له كۆتایدا هیوای سه‌ركه‌وتنیان بۆ خوێندكاران خواست و ئاماده‌بوانیش سوپاسی راگرایه‌تی په‌یمانگایان كرد كه سالانیكه هاوكاری خزمه‌تی خویندكاران ده‌كه ن له‌و قۆناغه‌ی خوێندنیان .\nپێشانگایەكی كتێب لە زانكۆی پۆلیتەكنیكی سلێمانی كرایەوە و چەند رۆژێك بەردەوام دەبێت


بەڤیدیۆ... كچێكی ئێزدی له‌به‌رده‌م ئه‌و داعشه‌ی ده‌ستدرێژی کردووەتە سەر دەبوورێتەوە\nله دیمه‌نێكی ناخ هەژێندا كچێكی ئێزدی دوای تێپەربوونی پێنج ساڵ، له به‌رنامه‌یه‌كدا رووبه‌ڕووی ئه‌و چه‌كداره داعشه ده‌بێته‌وه كه ده‌ستدرێژی كردووەته سه‌ری.\nئه‌شواق كچێكی ئێزدی خه‌ڵكی خانیسۆڕه، ئەو کاتەی دەڕفێنرێت و دەستدرێژی دەکرێتە سەر لەلایەن داعشەوە تەمەنی ١٤ ساڵ دەبێت، لە دوای پێنج ساڵ روبەرووی ئەو داعشە دەبێتەوە كه چه‌ندین جار ده‌ستدرێژی كردووەته سه‌ر و به هاوار پێی ده‌ڵێت، "تۆ ژیانی منت وێران كرد".\nكچه‌كه له ماوه‌ی به‌رنامه‌كه‌دا کە بانگهێشت کراوە بە داعشەکە ده‌ڵێت، "سه‌رت هه‌ڵبڕه، بۆچی ئه‌مه‌ت به‌رامبه‌ر من كرد؟ له‌به‌ر ئه‌وه‌ی ئێزدیم؟ من تەمەنم تەنیا ١٤ ساڵ بوو، ئه‌گه‌ر تۆزێك هه‌ست و سۆزت تێدا بوایه نه‌تده‌توانی ئه‌و كاره بكه‌یت، من له ته‌مه‌نی كچه‌كه‌تدا بووم، له پاش هه‌موو قسه‌كانی كچه‌كه ده‌بورێته.


هۆکاری دەروونی و کاریگەری لەسەر خواردن – گه‌شه‌پێدان\nماڵه‌وه/ هه‌مه‌ڕه‌نگ/هۆکاری دەروونی و کاریگەری لەسەر خواردن\nهۆکاری دەروونی و کاریگەری لەسەر خواردن\nبە گشتی باری دەرونی ناجێگیر کاریگەری لەرسەر تام و چێژی هەموو جۆرەخواردنێک هەیە\nتوێژینەوەیەک کە لە زانکۆیەکی ئەڵمانیا ئەنجامدراوە و باسی لەوە كردووە كە باری دەرونی كەسەكان لە ڕووی دڵ خۆشی و دڵتەنگیەوە، كاریگەری لەسەر تامی ئەو خۆراكانە هەیە كە كەسەكە دەیخوات و بەپێی باری دەرونی كەسەكە تامی خواردن لە دەمیدا دەگۆڕێت.\nتوێژەرەكان باس لەوە دەكەن لە كاتی دڵخۆشی و دڵتەنگیدا، هەستكردن بە تامی چەوری كەمدەبێتەوە، لە بەرامبەردا هەستی تامكردنی ترشی تاڵی و سوێری زیاد دەكات، بۆیە زۆرجار مرۆڤ لەكاتی دڵخۆشیدا خۆراكە چەور و ناتەندروستەكان دەخوات. توێژینەوەكە باسی لەوەش كردووە كە لەو حاڵەتە دەرونیانەدا هەڵبژاردنی ئەو خواردنانەی كەسێك حەزی پێدەكات كارێكی قورس دەبێت،\nناتوانێت هەڵبژاردنی گونجاوی هەبێت، بەڕای پسپۆڕەكان ئەمەش بۆیەكەمجارە پەیوەندی نێوان باری دەرونی مرۆڤ و تامی خواردنەكان ئاشكرا دەبن، بۆ دڵنیا بونەوەی زیاتریش پسپۆڕەكان دەیانەوێت چەند توێژینەوەیەكی دیكە ئەنجام بدەن.\nبه په‌یره‌وكردنی ئه‌م خاڵانه زاڵبه به‌سه‌ر ترس له وتاردان\nچەند چالاکیەک بۆ قوتابیانی گۆشەگیر


یۆحەنا 18 - Kurdi Sorani Standard (KSS)\n1لەدوای ئەوەی عیسا نوێژەکەی تەواو کرد، لەگەڵ قوتابییەکانی بەڕێکەوت بۆ ئەوبەری دۆڵی قدرۆن کە باخچەیەکی لێبوو، خۆی و قوتابییەکانی چوونە ناوی.\n2یەهوزاش ئەوەی بە گرتنی دا، شوێنەکەی دەزانی، چونکە عیسا زۆر جار لەگەڵ قوتابییەکانی لەوێ کۆدەبووەوە. 3ئینجا یەهوزا تیپێک سەرباز و خزمەتکارانی کاهینانی باڵا و فەریسییەکانی برد، بە مەشخەڵ و چرا و چەکەوە هاتە ئەوێ.\n4عیساش هەموو ئەو شتانەی دەزانی کە بەسەری دەهات، چوو و پێی فەرموون: «کێتان دەوێت؟»\n5وەڵامیان دایەوە: «عیسای ناسیرەیی».\nعیسا پێی فەرموون: «من ئەوم». یەهوزاش ئەوەی بە گرتنی دا لەگەڵیان ڕاوەستابوو. 6کاتێک عیسا پێی فەرموون: «من ئەوم،» گەڕانەوە دواوە و کەوتنە سەر زەوی.\n7لێی پرسینەوە: «کێتان دەوێت؟»\nگوتیان: «عیسای ناسیرەیی.»\n8عیسا وەڵامی دایەوە: «پێم گوتن من ئەوم. ئەگەر بەدوای مندا دەگەڕێن، با ئەمانە بڕۆن.» 9بەمەش ئەو قسەیەی هێنایە دی کە فەرمووبووی: «ئەوانەی پێت دابووم کەسیانم ون نەکرد.»18:9 یۆحەنا 6:39.\n10شیمۆن پەترۆس شمشێرێکی پێبوو دەریهێنا، لە کۆیلەی سەرۆکی کاهینانی دا و گوێی ڕاستی بڕی. ئەو کۆیلەیەش ناوی مەلخۆس بوو.\n11عیسا بە پەترۆسی فەرموو: «شمشێرەکەت بگەڕێنەوە کێلانەکەی. ئایا ئەو جامەی کە باوک پێیداوم نەیخۆمەوە؟»\nلەبەردەم سەرۆکی کاهینان\n12ئیتر تیپە سەربازەکە و فەرماندەکەیان و خزمەتکارانی جولەکەکان عیسایان گرت و بەستیانەوە. 13یەکەم جار بردیانە لای حەنا، چونکە خەزووری قەیافا بوو کە ئەو ساڵە سەرۆکی کاهینان بوو. 14قەیافاش ئەو پیاوە بوو ڕاوێژی بۆ ڕابەرانی جولەکە کردبوو کە باشتر وایە پیاوێک لە جیاتی گەل بمرێت.\nبۆ جاری یەکەم پەترۆس نکۆڵی دەکات\n15شیمۆن پەترۆس لەگەڵ قوتابییەکی دیکە18:15 مەبەستی نووسەر لە خۆیەتی. شوێن عیسا کەوتن. لەبەر ئەوەی ئەو قوتابییە لەلای سەرۆکی کاهینان ناسراو بوو، لەگەڵ عیسا چوو بۆ کۆشکی سەرۆکی کاهینان، 16بەڵام پەترۆس ناچار بوو لە دەرەوە لەبەردەرگاکە ڕابوەستێت. قوتابییەکەی دیکە کە سەرۆکی کاهینان دەیناسی هاتە دەرەوە و قسەی لەگەڵ کارەکەرە دەرگاوانەکەدا کرد و پەترۆسی هێنایە ژوورەوە.\n17کارەکەرەکە بە پەترۆسی گوت: «تۆش لە قوتابییەکانی ئەم کابرایە نیت؟»\n18خزمەتکار و پاسەوانەکان ئاگریان کردبووەوە و ڕاوەستابوون خۆیان گەرم دەکردەوە، چونکە سەرما بوو، پەترۆسیش لەگەڵیان وەستابوو، خۆی گەرم دەکردەوە.\nلێکۆڵینەوەی سەرۆکی کاهینان\n19سەرۆکی کاهینان دەربارەی قوتابییەکانی و فێرکردنەکەی پرسیاری لە عیسا کرد.\n20عیساش وەڵامی دایەوە: «بە ئاشکرا بۆ جیهان دوام، بەردەوام لە کەنیشت و پەرستگادا خەڵکم فێردەکرد، کە هەموو جولەکەکان لێی کۆدەبنەوە. هیچم بە نهێنی نەگوتووە. 21بۆ پرسیارم لێ دەکەیت؟ لەوانە بپرسە کە گوێیان لێبووە چیم پێیان گوتووە. ئەمانە دەزانن چیم گوتووە.»\n22کاتێک ئەمەی فەرموو یەکێک لە خزمەتکاران کە لەلایەوە ڕاوەستابوو زللەیەکی لە عیسا دا و گوتی: «ئاوا وەڵامی سەرۆکی کاهینان دەدەیتەوە؟»\n23عیسا وەڵامی دایەوە: «ئەگەر قسەی خراپم کردووە، شایەتی لەسەر خراپەکە بدە. ئەگەر ڕاستیشە، بۆچی لێم دەدەیت؟» 24ئینجا حەنا عیسای بە دەستی بەستراوەوە بۆ قەیافای سەرۆکی کاهینان نارد.\nبۆ جاری دووەم و سێیەم پەترۆس نکۆڵی دەکات\n25شیمۆن پەترۆسیش هێشتا لەوێ ڕاوەستابوو و خۆی گەرم دەکردەوە، بۆیە لێیان پرسی: «تۆش لە قوتابییەکانی ئەو نیت؟»\nنکۆڵیی کرد و گوتی: «نەخێر.»\n26یەکێک لە کۆیلەکانی سەرۆکی کاهینان خزمی ئەوە بوو کە پەترۆس گوێی لێکردەوە، گوتی: «ئەی لە باخچەکەدا تۆم لەگەڵ ئەو نەبینی؟» 27دیسان پەترۆس نکۆڵیی کرد. دەستبەجێ کەڵەشێر خوێندی.\nعیسا دەدرێتە دەست پیلاتۆس\n28بەیانی زوو ڕابەرانی جولەکە عیسایان لەلای قەیافاوە بۆ کۆشکی فەرمانڕەوایەتی برد. ئەوان نەچوونە ژوورەوەی کۆشک، نەوەک گڵاو ببن و نەتوانن نانی پەسخە بخۆن. 29پیلاتۆسیش هاتە دەرەوە و گوتی: «چ سکاڵایەکتان لەسەر ئەم پیاوە هەیە؟»\n30وەڵامیان دایەوە: «ئەگەر خراپەکار نەبووایە، نەماندەدا بە دەستتەوە.»\n31پیلاتۆسیش پێی گوتن: «بیبەن، بەگوێرەی شەریعەتی خۆتان حوکمی بدەن.»\nجولەکەکان وەڵامیان دایەوە: «دروست نییە ئێمە کەس بکوژین.» 32ئەمەش ڕوویدا تاکو ئەو قسەیەی عیسا بێتە دی کە لەسەر شێوازی مردنەکەی فەرمووبووی.\n33لەبەر ئەوە پیلاتۆس چووە ناو کۆشکەکە، بانگی عیسای کرد و پێی گوت: «تۆ پاشای جولەکەی؟»\n34عیسا وەڵامی دایەوە: «تۆ لە خۆتەوە ئەمە دەڵێی، یاخود خەڵکی دیکە باسی منیان بۆ کردووی؟»\n35پیلاتۆس وەڵامی دایەوە: «ئایا من جولەکەم؟ گەلەکەت و کاهینانی باڵا تۆیان داوەتە دەستی من. چیت کردووە؟»\n36عیسا وەڵامی دایەوە: «پاشایەتی من سەر بەم جیهانە نییە. ئەگەر پاشایەتی من سەر بەم جیهانە بووایە، ئەوسا خزمەتکارەکانم دەجەنگان تاکو نەدرێمە دەست ڕابەرانی جولەکە. بەڵام پاشایەتی من سەر بە ئێرە نییە.»\n37ئینجا پیلاتۆس پێی گوت: «کەواتە تۆ پاشای؟»\nعیسا وەڵامی دایەوە: «تۆ دەڵێی کە من پاشام18:37 واتە: تۆ ڕاست دەڵێی.. بۆ ئەمە لەدایک بووم و بۆ ئەمەش هاتوومەتە جیهان، تاکو شایەتی بۆ ڕاستی بدەم. هەرکەسێک لە ڕاستییەوە بێت گوێ لە دەنگم دەگرێت.»\n38پیلاتۆس پێی گوت: «ڕاستی چییە؟» کە ئەمەی گوت دیسان چووە دەرەوە بۆ لای جولەکەکان و پێی گوتن: «هیچ خراپەیەکی تێدا نابینم. 39بەڵام نەریتێکتان هەیە کە لە جەژنی پەسخەدا یەکێکتان بۆ ئازاد بکەم. بۆیە دەتانەوێت پاشای جولەکەتان بۆ ئازاد بکەم؟»\n40هاواریان کرد: «ئەمە نا! بەڵکو باراباس!» باراباسیش یەکێک بوو لە یاخیبووان.\nKSS : یۆحەنا 18


یەکەم وێنەی دزەپێکراوی گالاکسی ئێس 8 بڵاوبوویەوە – کەی ئای تی ئێن\nئەندرۆید 5, كانونی دووه‌م 2017\nیەکەم وێنەی دزەپێکراوی گالاکسی ئێس 8 بڵاوبوویەوە\nوەک دەزانین هەموو ساڵێک دزەپێکاری و زانیاری نوێ لەسەر بەرهەمەکانی کۆمپانیا تەکنەلۆژیەکان بڵاودەبێتەوە لە نێویشیاندا زۆرێک لە کۆمپانیاکان زانیارییان دزەی پێکراوە، بووەتە زیانێکی گەورە بۆ کۆمپانیاکە، جگە کۆمپانیای ئەپڵ کە تا کاتی ڕاگەیاندنی بەرهەمەکانی هیچ زانیارییەک بڵاو ناکرێتەوە تانانەت بەرواری کۆنگرەکەی.\nئەمڕۆ لەسەرجەم پەڕەتەکنەلۆژییەکان وێنەیەک بڵاوبووەتەوە کە بەپێی وتەکان ئەمە وێنەی نەوەی داهاتووی سامسۆنگە بە ناوی گالاکسی ئێس 8.\nکە وەک لەوێنەکەدا دەردەکەوێت ئەم نەوە نوێیەی گالاکسی قەبارەیەکی گەورەی هەیە و هەروەها لەبەشی خوارەوەشی دووگمەی ماڵەوە(Home) لابراوە، جگە لەوە هیچ زانیارییەک بڵاونەکراوەتەوە لەسەر تایبەتمەندییەکانی ئەم مۆبایلە بەڵام دەوترێت بە سناپ دراگۆن 835 کاردەکات کە نوێترین بەرهەمی کواڵکۆمە، وە ڕامی 8 گێگادەبێت و خاوەنی پاترییەکی بەهێزدەبێت بە نزیکەی توانستی 4000 ملی ئەمپێر.\nتاگەکان GalaxyS8 Samsung


https://1baiser.com بوركانی ئه‌مجاره، بۆ سه‌رخانی یه‌كێتییه |\nHome بیروڕا ناوخۆیی ئاڵنگاریی بوركانی ئه‌مجاره، بۆ سه‌رخانی یه‌كێتییه\non: شوبات 22, 2017 In: ئاڵنگارییNo Comments\nبیست ساڵی ڕابردووی دوای ٣١ی ئاب، چینه‌كانی ژێره‌وه‌ی یه‌كێتیی نیشتیمانیی كوردستانی خسته جووڵه. درووستبوونی ڕه‌وتی ڕیفۆرم و جیابوونه‌وه‌ی ژماره‌یه‌كی به‌رچاو له ئه‌ندامانی سه‌ركردایه‌تی و مه‌كته‌بی سیاسی له یه‌كێتیی، جووڵه‌كه‌ی زیاتر كرد و بوركانێكی مه‌ترسیداری له هه‌ناوی یه‌كێتییدا داگیرساند. به‌ڵام ئه‌و بوركانه، له‌به‌ر دوو هۆ نه‌یتوانی بگاته سه‌رخانی حزبه‌كه. بوونی تاڵه‌بانی له لوتكه‌ی یه‌كێتیی و ستراتیژی سه‌ركردایه‌تیی گۆڕان. بزووتنه‌وه‌ی گۆڕان كاری له‌سه‌ر ئه‌وه ده‌كرد ژێرخانی یه‌كێتیی به‌ره‌و خۆی ببات نه‌وه‌ك سه‌ركردایه‌تیی یه‌كێتیی بگرێته ده‌ست.\nبه‌ڵام ئێستا دۆخه‌كه جیاوازه. بوركانی ئه‌مجاره، بۆ سه‌رخانی یه‌كێتییه.\nله‌مساڵدا، گوشارێكی گه‌وره له ژێرخان و ناوه‌ڕاست و ده‌ره‌وه‌ی یه‌كێتییه‌وه، ده‌ستی پێ كردووه و ناڕه‌زایه‌تییه‌كانی جه‌ماوه‌ری یه‌كێتیی و خه‌ڵكی كوردستان، به‌ره‌و سه‌ركردایه‌تیی حزبه‌كه ئاڕاسته ده‌كات. ئه‌گه‌ر گوشاره‌كان زیاتر بێت، چاوه‌ڕوان ده‌كرێت بوركانه‌كه، لوتكه‌ی حزبه‌كه هه‌ڵبگرێت و له جێگای، دۆخێكی تر بۆ یه‌كێتیی درووست بكات. چونكه پاش بوركان، نه‌ك ته‌نیا لوتكه‌ی شاخه‌كه نامێنێت، به‌ڵكو ده‌شێت جێگاكه‌ی به به‌رد و ئاگر و ئاسنی نوێ پڕ بكرێته‌وه، یان كێوه‌كه‌ش له‌گه‌ڵ خۆی ڕاماڵێت. بۆ «سه‌فینی یه‌كێتیی»، به هۆی كارتێكه‌ره مێژووییه‌كه‌وه، چاوه‌ڕوانی ئه‌وه ناكرێت له ئاگری خۆیدا بتوێته‌وه به‌ڵام هه‌رچۆنێك بێت گڕكانه‌كانی ژێره‌وه سه‌ری ئه‌م لوتكه‌یه‌ی ده‌خوات.\nزیادبوونی ناڕه‌زایه‌تیی كادره دیاره‌كان له یه‌كێتیی، كۆڕ و نووسینه پڕ ڕه‌خنه و زانیارییه‌كان له‌سه‌ر شكستی پڕۆسه‌ی به‌ڕێوه‌بردنی یه‌كێتیی و گه‌نده‌ڵی و په‌ككه‌وتنی به‌شێك له مه‌كته‌ب و ئۆرگانه‌كانی و هه‌ڵوێست و تێوه‌گلانی به‌شێك له سه‌ركردایه‌تییه‌كه‌ی له ڕێككه‌وتنی نه‌خوازراوی ناپه‌سه‌ندا، ئاماژه‌ی ڕاسته‌قینه‌ن به تێكچوونی دۆخه سه‌قامگیره ڕووكه‌شه‌كه‌ی یه‌كێتیی و ئه‌گه‌ر كۆبوونه‌وه‌كانی سه‌ركردایه‌تی به ئامانجی ڕه‌خساندنی كه‌لێن بۆ چاكسازیی ڕاسته‌قینه و نوێكردنه‌وه‌ی لوتكه‌كه‌ی به خێرایی نه‌گاته ئه‌نجام، یه‌كێتیی ناچاره چاوه‌ڕوانی ئه‌نجامی ئاڵۆزی ته‌قینه‌وه‌ی بوركانه‌ی بكات.\nهۆكاری پاڵنه‌ریش زۆرن بۆ ئاڕاسته‌كردنی ڕه‌وتی ناڕه‌زایه‌تییه‌كانی ژێره‌وه‌ی یه‌كێتیی به‌ره‌و سه‌ره‌وه. په‌یوه‌ندییه‌كان له‌گه‌ڵ پارتی دیموكراتی كوردستان، یان بزووتنه‌وه‌ی گۆڕان، په‌یوه‌ندیی له‌گه‌ڵ ئێران یان به‌غدا، به‌رده‌وامبوون له هاوكاریكردنی ڕۆژئاوا یان نزیكبوونه‌وه له توركیا، ڕووخاندنی ئه‌م حكوومه‌ته و درووستكردنی كابینه‌ی فره‌ڕه‌نگی نوێ یان گه‌ڕانه‌وه بۆ هه‌شتا به بیسته‌كه‌ی جاران، درێژه‌دان به سیستمی كارگێڕیی ئێستا یان درووستكردنی گۆڕانكاری، هێشتنه‌وه‌ی گوتاری فیدراڵی یان هه‌ڵكشان به‌ره‌و كۆنفیدراڵی، پشتكردنه پارته ئیسلامییه‌كان یان نزیكبوونه‌وه لێیان و ده‌یان ئه‌گه‌ری تر هه‌ن كه ده‌توانن ئایینده و كاریگه‌ریی بوركانه‌كه‌ی یه‌كێتیی دیاری بكه‌ن و گرنگترینیان سیناریۆی جێهێشتنی خۆبه‌خشانه‌ی لوتكه‌كه‌یه له لایه‌ن ئه‌و به‌ردانه‌ی ڕێیان له هه‌واگۆڕكێ و نوێبوونه‌وه گرتووه.\nنەوشیروان مستەفا: لە پڕ دەگەڕێمەوە\nبایۆمەتری هەزاران دوومووچەیی ئاشكرا كردووە\nله هه‌ولێر خۆپیشاندان ئه‌نجامدرا\nپه‌رله‌مانتارێكی پارتی: كۆمه‌ڵى ئیسلامى سیاسه‌تى گۆڕان جێبه‌جێ ده‌كات\nساڵى سێ هەزار دۆسیەى گەندەڵى لە عێراق دەکرێتەوە\nهه‌نگوینى هه‌رێم سنوور تێده‌په‌ڕێنێت\nڕێدور خەلیل: توركیا دەیەوێت داعش زیندوو بکاتەوە و شەڕی عەفرینیان پێ بکات


نه‌جێفى: حه‌شد له نه‌ينه‌وا تومه‌تباره‌يليگ سه‌ر وه داعش ئازاد كردگه - شـه‌فـه‌ق نيـوز\nنه‌جێفى: حه‌شد له نه‌ينه‌وا تومه‌تباره‌يليگ سه‌ر وه داعش ئازاد كردگه\nشه‌فه‌ق نيوز/ ئه‌سيل نوجێفى سه‌ركرده له هاوپه‌يمانى "قه‌رار" باس له‌وه كرد ئه‌و نويسينگه‌يله ك خوه‌يان وه سه‌ر وه‌حه‌شد شه‌عبى ئه‌زانن له پاريزگاى نه‌ينه‌وا هووكار ئازادكردن تومه‌تباره‌يليگ سه‌ر وه ريكخرياگ تيرۆريستى داعش بوينه.\nنوجێفى له لێدوانيگ نويسرياێ له‌بان ماڵپه‌ڕ په‌يوه‌ندى كۆمه‌ڵايه‌تى وت: زه‌ره‌ده‌يل ئه‌و نويسينگه‌يله ك خوه‌يان وه سه‌ر وه حه‌شد ئه‌زانن ئستغلال نفوز و به‌شدارێ له پرووژه‌يل ئه‌كه‌ن يا دزين نه‌فت و ئاسن و چشته‌يل كويه‌نه.\nنوجێفى هه‌ميش وت: گه‌وراترين زه‌ره‌د ئه‌وه بوێ ك ده‌خاڵه‌ت له ئازادكردن تومه‌تباره‌يليگ سه‌ر وه حه‌شد كردنه وه‌ل تومه‌تباركردن ئه‌و كه‌سه‌يله نواگيرى له‌ليان ئه‌كاو پرووژه‌ى دويرگه گه‌شتياريه‌گه نموونه‌يگ له‌وه بوێ.


3. 👁 دەزگای هەڵبژاردنەکان: کۆنگرە بناغەی یەکێتی بەره و ئایندەیەکی گەشتر داڕشت\n1. 👁 عەلی میلان\n👁 ئەم بابەتە 89,033 جار بینراوە


گروپى هه‌ورامان له یه‌کەمین چالاکییدا ڕاپرسییه‌ک ئه‌نجام ده‌دات - RojNews\nگروپى هه‌ورامان له یه‌کەمین چالاکییدا ڕاپرسییه‌ک ئه‌نجام ده‌دات\nپاش دامه‌زراندنى، گروپى هه‌ورامان له‌یه‌که‌مین چالاکى خۆیدا ڕاپرسییه‌ک ئەنجامدەدات بۆئەوەی بەپێی ئەنجامی راپرسییەکە پرۆژەکانی بۆ خزمەتکردنی هەورامان دەستپێبکات.\nپاش نیوەڕۆی ئه‌مڕۆ له‌باخى گشتى شاری هه‌ڵه‌بجه به‌ئاماده‌بونى ئه‌ندامان و ژماره‌یه‌ک له‌چالاکوانانى هه‌ورامان، گروپى هه‌ورامان لە کۆنگرەیەکی ڕۆژنامەنووسیدا دامەزراندن و یەکەمین چالاکیی خۆی ڕاگەیاند.\nله‌کۆنگره ڕۆژنامه‌نوسییه‌که‌دا ناجیح گوڵپی، له‌سه‌رناوى گروپى هه‌ورامان ڕایگه‌یاند:"هەورامان فه‌رهه‌نگێکى ده‌وڵه‌مه‌ندى هه‌یه له‌هه‌موو بواره‌کاندا، دواى بارکردنى دانیشتوانه‌که‌ى به‌زۆره‌ملێ له‌ساڵى 1978 به‌ده‌ستى ڕژێمى به‌عسى له‌ناوچوو زیانى ئابووریى و فه‌رهه‌نگى و کۆمه‌ڵایه‌تى زۆر به‌هه‌ورامان گه‌یشت، دواتریش جه‌نگى ئێران و عێراق ئه‌وه‌نده‌ى تر زیانى پێ گه‌یاندین و هه‌ورامیه‌کان له ئۆردوگا زۆره‌ملێکان-یش نه‌مان و پرش و بڵاوى شاره‌کانى هەرێمی کوردستان بوون".\nوتیشی: ده‌بێت خۆمان قۆڵ هه‌ڵکه‌ین و له‌مه‌وبه‌دوا فه‌رهه‌نگ و زمان و ژینگه‌ى هه‌ورامان بپارێزین.\nناجیح گوڵپی، وتیشی:"وه‌کو گروپى هه‌ورامان له یه‌که‌مین چالاکى خۆمان هه‌ڵده‌ستین به ئه‌نجامدانى ڕاپرسییه‌ک له ناوچه‌ى هه‌ورامان خورماڵ و بیاره و ته‌وێڵه که چه‌ندین پرس و بابه‌تى جیاوازى تێدا باس کراوه له‌سه‌ر ئاوه‌دان کردنه‌وه و زمان و فه‌رهه‌نگ و کلتور و ژینگه و گه‌شتوگوزارى هه‌ورامان تا له‌ڕێگه‌ى وه‌ڵامى ڕاپرسیه‌که پڕۆژه‌کانى خۆمان له‌داهاتوودا بخه‌ینه‌ڕوو بۆ زیاتر خزمه‌ت کردنى هه‌ورامان".\nگروپى هه‌ورامان له ژمارەیەک گه‌نج و چالاکوانى خۆبه‌خشى هه‌ورامان پێک دێت "بۆ زیاتر خزمه‌تکردنى کلتور و فه‌رهه‌نگ و زمان و ژینگه‌ى هه‌ورامان" کار ده‌که‌ن و له مانگى تشرینی یەکەمی ئه‌مساڵ مۆڵه‌تى فه‌رمیان وه‌رگرتووه بۆ ئه‌نجام دانى کار و چالاکیه‌کانى تایبه‌ت به هه‌ورامان.


له‌م ڕاپۆرته‌ی وه‌زاره‌تی ده‌ره‌وه‌ی ئیسرائیلدا ئاماژه به‌وه کراوه فرۆشتنی نه‌وتی ئێران له ساڵی پاردا به ڕێژه‌ی له سه‌دا په‌نجا که‌میکردووه و نرخه‌کانی خوارده‌مه‌نی و وزه‌ی ئه‌لکتریکیش له ئێراندا به ئاستێکی زۆر به‌رزبوونه‌ته‌وه.\nکاربه‌ده‌ستێکی ئیسرائیلی به‌و مه‌رجه‌ی ناوی نه‌هێنرێت ئه‌و ڕاپۆرته‌ی پشتڕاست کردۆته‌وه که له ژماره‌ی ئه‌مڕۆی ڕۆژنامه‌ی حائارێتزدا بڵاوکراوه‌ته‌وه.\nبڵاوبوونه‌وه‌ی ئه‌م ڕاپۆرته پاش ڕاگه‌یاندنی پێشبینیه‌کی وه‌زیری ده‌ره‌وه‌ی ئیسرائیل هات که تا ساڵی ئاینده ڕێبه‌رانی ئێران ڕووبه‌ڕووی سه‌رهه‌ڵدانێکی هاوشێوه‌ی به‌هاری عه‌ره‌بی ده‌بنه‌وه\nوه‌ها چاوه‌ڕوان ده‌کرێت به‌نجامین نه‌ته‌نیاهۆ ، ئه‌مڕۆ پێنجشه‌ممه ئاماژه به‌وه بکات که سزا نێونه‌ته‌وه‌ییه‌کان نه‌بۆته مایه‌ی قه‌ناعه‌تپێکردنی ئێران تا ده‌ستبه‌رداری به‌رنامه ناوکیه مشت و مڕ له‌سه‌ره‌کی بێت.\nئیسرائیل و وڵاته یه‌کگرتووه‌کانی ئه‌مریکا له‌وبڕوایه‌دان ئێران له هه‌وڵی دروستکردنی چه‌کی ناوکیدایه و مایه‌ی مه‌ترسیشه بۆسه‌ر به‌رده‌وامی بوونی ئیسرائیل. هه‌رچی ئێرانیشه نکوڵی له‌و گوناهبارکردنانه ده‌کات.\nله راپۆرته‌که‌ی وه‌زاره‌تی ده‌ره‌وه‌ی ئیسرائیلدا هاتووه سه‌پاندنی سزاکان به‌سه‌ر بانکی نێوه‌ندی ئێراندا ئاڵۆزی قورسی بۆ ڕژێمی ئێران هێناوه‌ته ئاراوه تا بتوانێت ده‌ستی به پاره‌ی بیانیدا ڕابگات.\nئه‌م ڕاپۆرته‌ش له‌سه‌ر بنچینه‌ی ئه‌و زانیاریانه‌ن که له ناو ئێرانه‌وه و له‌ڕێی باڵیۆزخانه‌کانه‌وه ده‌ستکه‌وتوون.


راپۆرت – پەڕە 61 – Knwe.org\nسەرەکی » راپۆرت (پەڕە 61)\nژمارەیەک رۆژنامەنووس و چالاکوانی بادینان سزادران\nراپۆرت و بەداوداچوون دادگایی کردنی ژمارەیەک رۆژنامەنووس و چالاکوانی دەڤەری بادینان لە دادگای هەولێر، کە حوکمەکەیان شەش ساڵ زیندانییە بۆ هەرکەیان، کاردانەوەیەکی بەرفراوانی چین و توێژە جیاجیاکانی هەرێمی کوردستانی لێ کەوتەوە، ئەوان دەڵێن: دادگاییەکەی ئەو دەستگیرکراوانە ئەوەندەی سیاسیی بووە بۆ کپکردنی دەنگی ئازاد و ئازادی رادەبڕین، ئەوەندە دادگاییەک ئاسایی نەبووە بۆ دادگاییکردنی کەسانێک کە بەڕاستی تۆمەتبارن!. هەر ئەوەش وایکردووە تا ...\nپێداچوونەوە بە پڕۆسەی خوێندندا دەکرێت\nراپۆرتی: ئەسرین محەمەد دوو هەفتە بەسەر دەستپێکردنەوەی خوێندندا تێپەڕیووە و بڕیارە لەم هەفتەیەدا لیژنەی باڵای بەرەنگاربوونەوەی کۆرۆنا لە هەرێمی کوردستان بۆ هەڵسەنگاندنی رێژەی توشبوون و ئاستی بڵاوبوونەوەی کۆرۆنا لە ناو ناوەندەکانی خوێندندا کۆببێتەوە بۆ بڕیاردان لەسەر بەردەوام بوونی خوێندن بەم شێوازەی ئێستا یاخود راگرتن و پێداچوونەوەی. وەزارەتی تەندروستی هۆشداری دەدات پاش کەمبوونەوەی ژمارەی توشبووان بە ڤایرۆسی کۆرۆنا لە هەرێمی کوردستان، ...\nوەرزش و لاوانی رانیە، ناوەندێک بۆ خزمەتکردنی لاوان\nجێگر خدر ناوەندی وەرزش و لاوانی رانیە، کە سەر بە بەڕێوەبەرایەتی وەرزش و لاوانی سلێمانی-یە، بەیەکێک لەو فەرمانگە حکومییانەی سنورەکە دادەندرێت کە لە ساڵانی رابردوودا زۆرترین خزمەتی لاوانی کردووە. ساڵی رابردوو بە زۆرترین چالاکی پلەی یەکەمینی پارێزگای سلێمانی بوو لە ساڵی 2020 دا، ناوەندەکە خزمەتی بە 2425 کەس لە رەگەزی «مێ»، ھەروەھا 5022 کەس لەرەگەزی «نێر» کردووە. لەو بارەیەوە بەختیار ...\nچی نێرگەلەکێشانی کردۆتە دیاردە؟\nکەرکوک، ھێمن ئەحمەد دیاردەی نێرگەلە کێشان لەنێو گەنجانی شاری کەرکوک بۆتە دیاردە، ئێستا خانمانیش ھاوشێوی کوڕان دەستیان بە نێرگەلەکێشان کردووە. پسپۆری بواری شێرپەنجەش ئاماژە بەوە دەکەن نێرگەلەکێشان مرۆڤ تووشی شێرپەنجەی سییەکان و نەخۆشی سیل و چەندین نەخۆشی تر دەکات. بەڕێوەبەری بەشی چاودێری فەرمانگەی تەندروستی کەرکوکیش ئاماژە بەوەدەکات لەکەرکوک 140 کافتریای تایبەت بە نێرگەلەکێشان ھەیە و چەند لیژنەیەک بۆ چاودێریکردنی کافتریاکان ...\n18/02/2021\tئامادەكردنی: دیاری سابیر\nبە مەبەستی تاوتوێكردنی ئەركەكانی پەیمانی باكووری ئەتڵەسی (ناتۆ) لە عیراق و ئەفغانستان و پێداچوونەوە بە دابەشكردنی ئەركەكان دەربارەی بودجە و گفتوگۆ لەسەر دەستپێشخەریی ناتۆ 2030، دوێنێ وەزیرانی بەرگریی ناتۆ بە وەزیری دەرەوەی ئەمریكاشەوە، لە رێی ڤیدیۆوە كۆبوونەوە و ئەمڕۆش درێژەی دەبێت. هەروەها لەگەڵ هاوبەشەكانی ناتۆ وەك فنلەندا و سوید و یەكێتیی ئەوروپا كۆدەبنەوە، بۆ چارەسەركردنی ئاستەنگە ئەمنییە هاوبەشەكانی نێوانیان. لە ...\nسه‌هۆڵه‌كه ده‌بێته دڵی سلێمانی و ماڵی هه‌ژاران\nبه‌دواداچوونی: رێزه حسێن هاتن بۆ ئه‌م شه‌قامه بووه‌ته خووی زۆرینه‌ی گه‌نجه‌كانی ئه‌م شاره، ئارامبه‌خشه و سه‌كۆیه‌كه بۆ یه‌كتربینین و گۆڕینه‌وه‌ی بیروڕاكان و به باكردنی ده‌ردی دڵ، ئه‌مه قسه‌ی زۆرینه‌ی ئه‌و كه‌سانه‌بوو كه بۆ كات به سه‌ربردن رووده‌كه‌نه شه‌قامی سالم، (سه‌هۆڵه‌كه)، به‌دواداچوونی ئه‌مجاره‌م گوزه‌ركردنه به شه‌قامی سه‌هۆڵه‌كه‌ی شاری سلێمانیدا. كچانیش به زۆری له شه‌قامه‌كه ده‌بینرێن زۆرینه‌ی كات له‌گه‌ڵ كچه هاوڕێكانم یان ...\nكاردانەوە نێودەوڵەتی و ئیقلیمی و عەرەبییەكان دەربارەی هێرشە موشەكییەكان بۆ سەر هەولێر\nیەكەی هەواڵ و راپۆرت هێرشە موشەكییەكانی شەوی رابردووتر بۆ سەر هەولێر، كاردانەوەی نێودەوڵەتی و وڵاتانی ئیقلیمی و عەرەبی لێكەوتەوە و هەموویان ئیدانەی دەكەن و پشتیوانیی خۆیان بۆ عیراق و هەرێم دووپات دەكەنەوە. نەتەوە یەكگرتووەكان: هەڕەشەیە بۆ سەقامگیریی ناوچەكە جینین هینیس پلاسخارت نێردەی تایبەتی نەتەوە یەكگرتووەكان لە عیراق (یونامی)، ئیدانەی هێرشەكەی كرد رایگەیاند: ئەو جۆرە هێرشە نابەرپرسانە، هەڕەشەیە بۆ سەقامگیریی ناوچەكە ...\n״چاوەڕوان دەكرێت بەم نزیكانە بەغدا و هەرێم لەبارەی بودجەوە بگەنە رێكەوتن״\n17/02/2021\tراپۆرتی، ته‌ها عه‌بدوڵلا\nجێگری سەرۆكی ئەنجومەنی نوێنەران رایگەیاند: كۆبوونەوە و گفتوگۆی وەفدی حكومەتی هەرێم لەگەڵ ئەنجومەنی نوێنەران و لایەنە سیاسییەكان و حكومەتی فیدراڵدا بەردەوامن و «چاوەڕوان دەكرێت بەم نزیكانە بەغدا و هەرێم لەبارەی بودجەوە بگەنە رێكەوتن»، ئەندامێكی ئەنجومەنی نوێنەرانیش دەڵێت: تائێستا كاتی كۆبوونەوەی ئەنجومەنی نوێنەران بۆ دەنگدان لەسەر پڕۆژەیاسای بودجە، دیارینەكراوە. ״هەوڵەكان بۆ رێكەوتن بەردەوام دەبن״ د.بەشیر حەداد جێگری سەرۆكی ئەنجومەنی نوێنەران بە ...\nدەستپێکردنەوەی خوێندن لە نێوان فێرکردن و تێپەڕاندندا\nئەسرین محەمەد ئاران خوێندکارێکی پۆلی یەکی سەرەتاییە دایکی بە دەستێکی جانتاکەی بۆ هەڵگرتووە و بە دەستەکەی تریشی دەستی کوڕەکەی گرتووە و دەیبات بۆ قوتابخانە، خەواڵو دیاربوو لێم پرسی چۆنیت؟ ئاران:» خەوم یەت». دایکی ئاران پاش ئەوەی کوڕەکەی گەیاندە قوتابخانە قسەی بۆ کردین:» باوەڕبکە نازانم چۆن لەخەو هەستانی رێک بخەمەوە شەوان لە یەک کاتدا دەیخەوێنم، بەڵام بەهۆی ئەوەی دەوامی رۆژ نا ...\nدانیشتوانی کەرکوک، داوای سەوزکردنی شارەکەیان دەکەن\nھێمن ئەحمەد رێژەی سەوزایی لەشاری کەرکوک لە ئاستی پێوستدا نییە و لەسەر شەقامەکان خۆڵ و خاشاک جێگای گوڵ و درەختیان گرتۆتەوە بەجۆرێک رێژەی سەوزایی لەشارەکە تەنها (5% بۆ ٦%)ە ، هاووڵاتیانی شارەکە داوادەکەن ئاوڕێکی جدی لە شەقامەکانی کەرکوک بدرێتەوە و سەوزپۆش بکرێت هەتا سیمایەکی جوان بە شارەکە ببەخشێت. سەرەڕای ئەوەش ئێستا درەخت بڕینەوە لەلایەن زۆرێک لە خاوەن باڵەخانەکانی شاری کەرکوک ...\nلاپەرە 61 لە 248« سەرەتا...304050«5960616263\t»\t708090...کۆتا »


بەڕیتانیەکان دەست بەسەر موزیکی ئۆنڵایندا دەگرن » DidiMn\nسەرەتا / موزیک/هەواڵ / بەڕیتانیەکان دەست بەسەر موزیکی ئۆنڵایندا دەگرن\nپينک فلوويد، کاريگەرترين تيمى موزيکى ڕۆک\nدروستکردنەوەی گوڵدانە شکاوەکان بە نەخش\nئەدێڵ و باوی و فێردیناند لە گەلەریی پۆرترەیتی نەتەوەیی پیشان دران\nبەڕیتانیەکان دەست بەسەر موزیکی ئۆنڵایندا دەگرن\nدیدی من – وەرگێڕانی لە ئینگلیزیەوە: پشتیوان کەمال\nبەپێی ئەو زانیاریانەی کە ئینستیتوتی (بی پی ئای)بڵاویکردۆتەوە ساڵی ڕابردوو لە هەر شەش ئەلبوومێکدا کە لە جیهاندا فرۆشراوە، هەروەها لە دە باشترین ئەلبوومەکانی ساڵی ڕابردوو، ئەلبوومی هونەرمەندانی بەڕیتانی بوون، ئەدێڵیش لە پێشەنگی هەموو هونەرمەندەکاندایە.\nدەبێت ئەوە بزانین کە ڕێژەی فرۆشتنی سیدی هونەرمەندان هەمیشە لە کەمیدایە و بیسەران و بینەران زیاتر لەڕێگەی ئینتەرنێتەوە گوێ لە گۆرانیەکان دەگرن. یوتوب یەکێکە لەو ڕێگایەنەی کە زۆر بەکاردێت لەلایەن بینەرانەوە بۆ گوێگرتن لە گۆرانیەکانی هونەرمەندان و ساڵانە بەڕێژەیەکی بەرچاو ڕێژەی بینین زیاد دەکات بەڵام ئەمە هەرگیز نابێتە پارە بۆ هونەرمەندەکان.\nتایلۆر دەڵێت: “لە ساڵی ٢٠١٥دا هەوادارەکانی بەڕیتانیا دووبەرامبەری ساڵی پێشوو لە ڕێگەی ئینتەرنێتەوە گوێیان لە گۆرانیەکان گرتووە. بەڵام هێشتا هیچ یەک لە هونەرمەندەکان ناتوانن سوود لەوە ببینن کە خۆیان بەرهەمیان هێناوە. “\nAdele, Britain, Youtube,


لیژنەی دارایی پەرلەمانی عێراق لەگەڵ چەند وەزیرێکی پەیوەندیداری حکومەتتدا کۆدەبێتەوە بە مەبەستی یەکلایی کردنەوەى بڕگە ناکۆکەکانی پڕۆژەیاسای بودجەی ساڵی 2021 تاوەکو وەشاندنی کۆتایی بودجەکە ئامادە بکرێت.\nبەپێی زانیارییەکانی ناس کورد، لیژنەکە لەگەڵ وەزیرانی دارایی، نەوت، پلاندانان، کارەبا، بازرگانی، ئاوەدانکردنەوە، کار و کاروباری کۆمەڵایەتی و سەرۆکى ئەنجومەنی ڕاژە کۆدەبێتەوە.\nدوێنێ جارێکی تر دانیشتنی پەرلەمانی عێراق بۆ دەنگدان لەسەر پڕۆژەیاسای بودجەی 2021ی عێراق کە بڕیاربوو ئەمڕۆ ئەنجامبدرێت، دواخرا بۆ سبەینێ یەکشەممە (28ی ئازاری 2021).\nلە ڕاگەیەنراوێکدا سەرۆکایەتی پەرلەمانی عێراق (هەینی 26ی ئازاری 2021) ڕایگەیاند، "لەڕوانگەی پێویستی بەردەوامی گفتوگۆکان بۆ داڕشتنی کۆتایی پڕۆژەیاسای بودجەی 2021، دانیشتنی پەرلەمان بۆ دەنگدان لەسەر پڕۆژەکە بۆ کاتژمێر 3:00ی پاشنیوەڕۆی ڕۆژی یەکشەممە 28ی ئازار دواخرا."\nئەوەش لەکاتێکدایە، بڕیاربوو ئەمڕۆ شەممە دانیشتنی پەرلەمان بۆ دەنگدان لەسەر پڕۆژەکە بەڕێوەبچێت، بەڵام بەهۆی بەردەوامی ناکۆکیی لایەنە سیاسییەکان لەسەر پڕۆژەکە بڕیاری دواخستنی درا.\nپێشتر جەمال کۆچەر، ئەندامی لیژنەی دارایی لە پەرلەمانی عێراق بە "ناس کورد"ی ڕاگەیاند، "بەهۆی بەردەوامی ناکۆکییەکان لەسەر پڕۆژەکە بەدووری دەزانم ئەمڕۆ دانیشتنەکە ئەنجامبدرێت و پێدەچێت جارێکیتر دانیشتنەکە دوابخرێت."\nجەمال کۆچەر دەڵێت، "دوور نییە ئەمساڵ عێراق بودجەی هەر نەبێت، چونکە بەشێک لە لایەنە سیاسییەکان بودجە وەک کارتێکی سیاسی بەکاردەهێنن بۆ بانگەشەی هەڵبژاردن و کێشەی بۆ دروست دەکەن، بۆ نمونە داوای دابەزاندنی نرخی دۆلار دەکەن کە ئەوە لە دەسەڵاتی ئێمەدا نییە."\nئاماژەی بەوەشکرد، "یەکێکی دیکە لە کێشەکان پشکی هەرێمە، هەروەها داواکردن بە چارەسەرکردنی پرسی پەرلەمان بۆ هەڵوەشاندنەوە و هەڵبژاردنی پێشوەختە پێش ئەوەی بودجە تێپەڕێندرێت."\nباسی لەوەشکرد، "بەشێک لە لایەنە سیاسییەکان دژی مستەفا کازمین و نایانەوێت بە پەسەندکردنی بودجە 130 ترلیۆن دینار بخەنە بەردەستی حکومەتەکەی کازمی و دەیانەوێت حکومەتەکەی شکستپێبهێنن، بەڵام حکومەتێک 130 ترلیۆن دیناری لەبەردەستبێت شکستهێنانی قورسە."\nچەند پێشنیازێک سەبارەت بە پرۆسەی خوێندن لە عێراق دەدرێتە لیژنەی باڵای تەندروستی\n2021.04.04 - 11:45\nدڵنیاییەكیتر لە دارایی پەرلەمانەوە لەبارەی نرخی دۆلار\n2021.04.04 - 22:51


ئەدەب – پەڕە 9 – CHRA.TV\nسەرەتا / ئەدەب (page 9)\nCHRA.TV 16/03/2019\tهۆنراوە 0\nهۆمەر نۆریاویی ڕۆژێک ته‌نیا ڕێبواری ڕێگای سووتان بووم، مه‌لێکی ڕه‌نجه‌ڕۆی شاخ و به‌ندیی ده‌واری گریان بووم. ڕێگام بڕی، که‌لار گه‌ڕام، گۆپکه‌ی ده‌رکرد زاری هۆنراوه‌ی به‌ستراوم، هاته به‌رهه‌م چڵی دره‌ختی تاساوم. زۆر شتم دی،ده‌مێک ڕامام، به‌ڵام به‌ژنی لاوازی داربه‌ڕووی لاپاڵێکی نیشتمانم که‌وته به‌رچاو. بێ پێشه‌کی خۆم تێکه‌ڵ کرد به لق لقی …\nCHRA.TV 15/03/2019\tهۆنراوە 0\nدیسان واشانزەی سێیە یادی هەڵەبجەکەمە شاربەجارێ ڕەشپۆشن هەموودڵپڕ لەخەمه. *** جیهان ئەمڕۆ،ڕووگیرە بۆڕۆژێکی مێژوویی یادی مۆمیاکردنی شارێکە بەزیندوویی. *** گەردوونیش مات وزیزە سەرۆکەکان بێدەنگن من گوێم لەهەڵەبجەیە پێیان دەڵێ دەبەنگن. *** هەزارهێندە دڵڕەقبن عاشقم بەسەوزایی من شارم،ئاوەدانیم نامفەوتێنێ،کیمیایی. *** فەرهاد ئەحمەد بەرزنجی\nSadiq Rwandze 13/03/2019\tوێژە 0\nسەدیق سەعید ڕواندزی بەھۆی نەبوونی زمانێکی ستانداری یەکگرتووی کوردی کەلەنووسیندا پەیڕەو بکرێت،شێوەکانی نووسین و ڕێنووس بەشێوازی جیا لەبڵاوکراوەکان و دەزگاکانی ڕاگەیاندن دەکەونە بەرچاو.تائەو ڕادەیەی ڕێنووسی وشەیەک بەچەندین شێوەلەھەربڵاوکراوەیەک دەنووسرێت. لەکاتێکدا وشەکە ھەرھەمان وشەیە.کتێبێکم خوێندەوە،ڕێنووسی یەک وشە بەچوار جۆرنووسرابووکەئەویش:(حکومەت_ حکوومەت_ حوکوومەت_حوکمەت)بوو.لەھەموو دنیادا، زمان وەک زانستێک ڕێکخستن و یەکخستنی ئەرکی نێوەندە زانستی …\nCHRA.TV 13/03/2019\tهۆنراوە 0\nسەردار جاف بۆ ……… رۆزە ژنی شۆخ و شەنگ و خان و مان. ١ – ئەم بەیانییە روحی چیمەنی کیژ و کوڕان بۆنی ئەوینی گرتووە، ئاوەزم سەراپا شیلاوی ئیشقی تۆی لێوانلێوە، لە سەر گوێسەبانەی ڤالانتاینەوە جریوەی ئەوینم نێرگزەجاڕێکی یەقین و ئەبەدییە، پەنجە تەزیوەکانت بنێ نێو لەپمەوە، با وەک جەستەی ئامێزم …\nCHRA.TV 22/02/2019\tهۆنراوە 0\nکەزاخاوی چاوم بەوێنەکانت ئاوئەدەم.. هاوڕێکانتا سەما دەکەیت لەتەك لەهەمویان، شۆخ وشەنگتر.. ئەتۆی هاوڕێت هەیە،موزیکیستە توانیوێتی، وێنەی ئەتۆ خەندەی، تێکەڵ بە ئاوازی پیانۆ بکا ؟؟ گۆرانیبێژە وەلێ.. توانیوێتی سۆزی دەنگی وەکو ئەتۆ تێکەڵ بە شەپۆلی دەریاکا؟ شانۆکارە بڕواناکەم ،بەچەشنی تۆ لەناخەوە ڕۆبچێتە نێو رۆڵەکەی. فەتاح حەسەن دانیمارك / ڤالبی 2016\nSadiq Rwandze 22/02/2019\tهۆنراوە 0\nسەدیق سەعید ڕواندزی بەدرێژایی مێژوو، کورد وەک نەتەوەیەک ھەمیشە لەپاڵ داگیرکاری سیاسی وجینۆسایدی نەتەوەیی، ڕووبەڕووی داگیرکاری فەرھەنگی و کلتووریش بۆتەوە. لەوسۆنگەیەشەوەھەمیشە دوژمنانی ئێمەھەوڵی لەنێوبردن، یاخود بێ بەھاکردن، یانیش توانەوەی فەرھەنگی کوردییان داوە لەبۆتەی فەرھەنگی ناسیۆنالیزمییانەی خۆیان. ناونانی کوردبەتورکە کێوییەکان، بەئاگرپەرست، ناساندن ونیشاندانی زمانی کوردی بەزمانی فارسی وعەرەبی، وێناکردنی شیعری کلاسیکی …\nکتێبی ھەموو شەوێک وەرە بۆ لام\nSadiq Rwandze 22/02/2019\tوێژە 0\nڕانانی/ سەدیق سەعید ڕواندزی شیعری جیھانی بەبەراورد لەگەلڕ ژانرەکانی دیکەی ئەدەب وەک چیڕۆک وڕۆمان، کەمتروەرگێڕدراوەتە سەرزمانی کوردی. ڕەنگە ئەمە بەشێکی پەیوەست بێت بەوەی کەوەرگێڕانی شیعربەبەراورد لەگەڵ ژانرەکانی دیکە، کارێکی قوڕستر بێت. بەوپێیەی شیعر لەوێنەی ھونەری وڕیتم و شعریەت پێکھاتووە. جیاوازلەڕۆمان وچیڕۆک کە ڕەگەزی گێڕانەوە بینای سەرەکی دەقەکە پێکدەھێنن. بێگومان گێڕانەوەش …\nCHRA.TV 14/02/2019\tهۆنراوە 0\nسەردار جاف لە تەک متبوونی ھەوری سپیدا، یا لە گەڵ سەمای نمەباران، بشێ بە ھاودەمی لەنجەی بەفر گەڵا ماچەکانت سپارد بێ ، وڕێنەکانم ساغکەوە ، با ئۆغری ئەملاولا نەبن و نەتارێن و کێواوکێو نەڕۆن، تا رووتبوونەوەم بە گەڵا سەوزەکانی لێوەتەڕەکانتەوە لە سەفەری یەکێکیاندا بێت، چما سبەی بە شەونمی شنەی روحت …\nعەلی حەمەڕەشید بەرزنجی 14/02/2019\tئەدەبی منداڵان 0\nعەلی حەمەڕەشید کتێبخــانە شــــیرینە رازاوەیـــە و ڕەنگـــینە بۆ خۆزگە و خەونی منداڵ بووە بە خـــۆشترین ماڵ شوێنێکە تــــەواو دڵگیر بۆ ئێمەی بچکـــۆلە و ژیر وەکو پێشەنگە دیـــــارە پڕ کتێب و گۆڤـــــــارە ھی چیرۆکی جــۆراوجــۆر ھۆنـــراوەی تایبەت و زۆر یان زانیاری ھەمـــەڕەنگ لەگەڵ وێنەی ڕەنگاوڕەنگ بۆیە ھـــەر کتێبخــــانە خۆشترین جێی ھەمـــووانە …\nSadiq Rwandze 14/02/2019\tوێژە 0\nسەرنجێک لەبارەی کتێبی ڕواندز مێژوو وبیرەوەری سەدیق سەعید ڕواندزی یەکێک لەوبوارەگرنگانەی پێویستی بەقوڵبوونەوە و وردەکاری و ساغکردنەوەھەیە، بواری مێژووە. نووسین و توێژینەوەلەبواری مێژوودا، ئەرک وبەرپرسیاریەتییەکی ئاکاری وکۆمەڵایەتی گەورەیە.\nCHRA.TV 01/02/2019\tئەدەبی منداڵان 0\nســــڵاو ئــازيــزانــی مـــاڵ دايــەو بـابـەی لـە خـەيــاڵ ئێوەن خـۆشـەويستی مــن لــە نێو بيرو هـەستی مــن ئێـوە بــــۆ مـن ئــاوێـنــەن لـــە چـــاكيـدا بــێ وێـنــەن پـێـتـان گـوتـــم بـخــوێـنـە زانـيــاری بـەدەســت بێنـە منـيش خـوێـنـدم بـە وردی تـــا ئـــاواتــــــم بــێــتــەدی ئـــامــۆژگـــاری ئێـوە بـــوو كــەوا مـنـی پـێ دەرچــوو ئەوەش كـارتی دەرچوونــم كـۆشش و ماندوو بـوونــم يەكەم بــووم …\nCHRA.TV 23/01/2019\tئەدەبی منداڵان 0\nفه‌رهاد ئه‌حمه‌د به‌رزنجی بـه‌فر شاری سـپی كرد دڵـی مـنـداڵی خـۆشـكرد به‌تاك تاك و به‌كۆمـه‌ڵ ده‌یكه‌ین به‌شه‌ڕه تۆپه‌ڵ وابـۆئـه‌م بـه‌فـره جـوانه خـه‌نـده‌لـه‌سـه‌رلـێومانه بـه‌پـاڵـتـۆ وجـلی گـه‌رم له‌گه‌ڵ ده‌ستكێشی چه‌رم مــلـپـێـچ و پــووزه‌وانـه كـه‌هـێـمـای كـوردیمانه زۆرجوان خۆمان پـۆشیوه له‌شمان سه‌رمای نه‌دیوه چـه‌نـدڕۆژێـكـی شـیرینه!! ده‌یكه‌ین شێره‌به‌فـرینه لـه‌بـه‌فرپه‌یكه‌رده‌كه‌ین ده‌ست وقاچی بۆده‌كه‌ین ده‌م ودووچاوله‌گه‌ڵ لووت ده‌یكه‌ینه‌پێی …\nCHRA.TV 23/01/2019\tهۆنراوە 0\nزەنگیانەی ئاویی ڕستی دەهەم ( ماڵی من ) ئەو شەوەی لەسەر سەفەر بم خەو، لەەوێ دەترسێم نەگەمەوە ماڵەەی خۆم. ماڵم لەهەێ بێ ئەوێ نیشتمانمە ئەی نازانی.. من، قەرەجم؟! ەشتی من ) لەجێی ( نوح ) بام لێنەدەگەڕام بێ لە عاشقان پێ بنێنە ناو كەشتیەكەم .ئەڵای دەەزەبی لێدەگرتم ( نۆش ) …\nعەلی حەمەڕەشید بەرزنجی 19/01/2019\tئەدەبی منداڵان 0\nعەلی حەمەڕەشید بەرزنجی پڕوشــەی بەفـــر سپی وەک شـەکــر شــــاری داپـۆشی بوو بە ھـۆی خۆشی منیش دەسـتــوبرد خۆم ئامـادە کـــرد بینیم مــــنداڵان ھـاتوون بۆ کـۆڵان ئـەوانیش وەک مـن شــــاد و دڵخـۆشن ھاتوون بەشـدار بن لەیاریکـــــــردن @@@ ھـەتا توانیمـان تێر یاریمـان کرد لەوێ خۆشـــترین کاتمان بەسەر برد 20/12/2016\nSadiq Rwandze 19/01/2019\tوێژە 0\nسەدیق سەعید ڕواندزی مالارمێی شاعیری فەڕەنسی وجیھانی دەڵێت: (شیعرتەنھازمانە)ئەم بۆچوونەلەلایەن زۆرلەنووسەرانء ئەدیبانی دنیا،جەختی لێکراوەتەوە.ئەوەش وەک ئاماژەیەک کەزمان توخمێکی سەرەکی دەقی ئەدەبی بەگشتیءدەقی شیعریشەبەتایبەتی. بەومانایەی ئەگەرلە ژانرەکانی دیکەی ئەدەبدا وەک چیڕۆکءڕۆمان،جگەلەزمان توخمەکانی دیکەش لەشێوەی کاتءڕووداووکارەکتەر،بینای ھونەری دەق پێکبھێنن، ئەوالەشیعردا بینای ھونەری دەق تەنھا زمانە وزمان لەدەقی شیعریدا لەیەک کاتدا ئستاتیکای دەربرینء …


ئومێد بەرۆشکی هەشت ڕۆژە مانی لە خواردن گرتووە – کوردی – RojNews.News\n23/09/2021 - 12:14:58 pm\nڕۆژنامەنووسی حوکمدراوی بادینان’ئومێد بەرۆشکی’، لەناو دادگای دهۆک ڕایگەیاند، کە هەشت ڕۆژە مانی لە خواردن گرتووە و تەندروستیی باش نییە.\nبەپێی ئەو زانیارییانەی ڕۆژنیوز لە ڕێڤینگ یاسین، پارێزەری ڕۆژنامەنووس و چالاکوانی حوکمدراوی بادینان’ئومێد بەرۆشکی’ وەریگرتووە، ئەمڕۆ لەناو هۆڵی دادگا لەکاتی کاتی بەرگرییکردن لە خۆی، ئومێد بەرۆشکی ڕایگەیاندووە؛ کە هەشت ڕۆژە مانی لە خورادن گرتووە و تەندروستیی باش نییە.\nئەو پارێزەرە باسی لەوەش کرد، کە ئەوان چاویان بە ئومێد کەوتووە، بەڵام لەناو هۆڵی دادگا، ڕێگایان پێنادرێت قسە لەگەڵ دەستگیرکراوەکان بکەن و تەنیا گوێبیستی وتەکانیان دەبن لەکاتی دادگاییکردندا.\nئەمڕۆ جارێکی دیکە پرۆسەی دادگاییکردنی ڕۆژنامەنووس و چالاکوان ‘ئومێد بەرۆشکی’ لە دادگای دهۆک لەسەر سێ کەیس بەڕێوەچوو، دوو کەیسیان یەکلایی کرانەوە و بۆ هەریەکەیان سزای شەش مانگ زیندانیی بەسەردا سەپێندرا، کەیسێکیشیان بۆ دانیشتنی داهاتوو هەڵگیرا.\nپێشتریش بۆ سێ کەیسی دیکە، ئومێد بەرۆشکی سزای ساڵێک زیندانیی و پێبژاردنی ٢٥٠ هەزار دینار درابوو، کەیسێکی دیکەشی لە دادگای هەولێرە و بڕیاری لەسەر نەدراوە.\nجێگای ئاماژەیە، لە ٦ی ئەم مانگەوە، ھەر یەکە لە کارگەر عەباس، بەندەوار ئەیوب، شێروان تەھا و مەسعود عەلی دەستان بە مانگرتن تا مردن کردووە و نە نان دەخۆن نە ئاو، هەر لەگەڵ دەستپێكی مانگرتن لەلایەن ئەو دەستگیركراونەوە، ٨١ دەستگیرکراو و حوکمدراوی دیکەی بادینان، دەستیان بە مانگرتن لە خورادن کردووە، ئەویش لەبەرامبەر یەکلانەکردنەوەی کەیسەکانیان و داواکاریی بۆ ئازادکردنیان و ناڕەزایی دەربڕین لە خراپیی دۆخیان لە زیندانی ئاسایشی هەولێر.